Sukar Bernafas & Bercakap Mungkin Tanda Ada Masalah Pita Suara? Ini Dia Bahayanya!

Pita suara manusia adalah salah satu daripada otot yang sangat penting buat kita semua untuk berkomunikasi di antara satu sama lain.

Sekiranya berlaku sebarang kerosakan atau kelumpuhan terhadapnya, maka individu tidak akan mampu untuk mengeluarkan suara.

Ada satu kondisi berbahaya berkaitan otot ini iaitu kelumpuhan pita suara
. Apakah ia? Jom kita ikuti artikel ini dengan lebih mendalam lagi!

Pita suara manusia, otot yang sangat penting

Sebelum pergi dengan lebih lanjut, adalah wajar untuk kita semua berkenalan dengan otot yang sangat penting ini terlebih dahulu.

Untuk pengetahuan anda, pita suara (kotak suara/kord suara) adalah sejenis tisu otot yang wujud pada tekak dan berfungsi untuk menghasilkan bunyi.

Ia mempunyai 2 bahagian yang serupa iaitu kiri dan kanan serta mempunyai 3 lapisan; squamous, lamina propria dan vocalis dengan fungsi tersendiri.

Cara ia berfungsi adalah dengan bergetar apabila terkena udara yang keluar dari paru-paru bagi membolehkan seseorang itu bercakap atau bernyanyi.

Jadi, apakah yang akan terjadi jika berlaku sebarang kerosakan atau kelumpuhan otot pada tekak ini?

Ya, kalian mungkin tidak akan mampu untuk
 bercakap, bernyanyi atau bernafas dengan baik
 lagi selepas itu!

Apa itu kelumpuhan pita suara?

Kondisi ini boleh terjadi kepada sesiapa sahaja dan akan membuat salah satu atau dua bahagian pita suara terjejas.

Kelumpuhan ini akan mengakibatkan kemampuan individu untuk bercakap, bernyanyi, bernafas mahupun
menelan makanan dan minuman terganggu
.

Ini ekoran daripada salah satu atau dua bahagian otot ini yang tidak mampu untuk membuka dan menutup seperti mana ia berfungsi ketika normal.

Sekiranya anda menghidapi kondisi ini, berikut merupakan antara simptom yang mungkin akan berlaku:

Kesukaran bernafas

Kesukaran bercakap

Suara menjadi garau

Suara beransur hilang

Tidak mampu menaikkan nada suara

Kerap tercekik ketika makan atau minum

Selalu batuk namun tekak tidak lega

Bunyi nafas yang terlalu kuat

Jangan dibiarkan sahaja kondisi ini dengan menyangka bahawa anda sekadar menghidapi
sakit tekak biasa yang boleh dihilangkan dengan memakan lozeng
.

Kadangkala, masa bukan merupakan penawar untuk segala kondisi kesihatan yang berlaku pada tubuh badan kita dan sesuatu perlu dilakukan dengan kadar segera.

Apa punca kelumpuhan pita suara?

Sebenarnya, tidak wujud hanya satu sebab kukuh yang boleh membuat pita suara ini menjadi rosak atau lumpuh.

Sebaliknya, kondisi ini mungkin didasari oleh beberapa keadaan lain yang berlaku pada tekak termasuklah:

Strok

Tumor

Kecederaan pada leher atau dada

Jangkitan pada pita suara

Kondisi neurologikal seperti
Parkinson
, Myasthenia gravis, Multiple Sclerosis

Pun begitu, ada beberapa golongan individu yang mungkin mempunyai risiko lebih tinggi terkena kondisi ini iaitu buat mereka yang ada faktor risiko seperti berikut:

Kondisi neurologikal

Kelumpuhan pita suara manusia berlaku akibat sistem saraf yang rosak dan ia didalangi oleh beberapa kondisi lain seperti yang kami nyatakan di atas tadi.

Antara kondisi tersebut adalah Parkinson, Myasthenia gravis dan Multiple Sclerosis – kesemuanya akan merosakkan sistem saraf termasuklah pada tekak.

Pendek kata, anda yang menghidapi kondisi ini adalah
 lebih berisiko terkena kelumpuhan pita suara
.

Pembedahan tekak dan dada

Selain itu, kelumpuhan pita suara manusia juga mungkin disebabkan individu pernah melakukan pembedahan tekak dan dada yang dekat dengan kawasan tekak.

Pembedahan pada tiroid, esofagus dan laring serta yang memerlukan proses intubasi (kemasukan tiub ke dalam mulut) akan membawa risiko tinggi terhadap kondisi ini.

Kajian pada tahun 2007 menyatakan bahawa individu yang berusia 50 tahun ke atas dan melakukan intubasi selama lebih 6 jam adalah lebih berisiko tinggi.

Apa yang boleh dilakukan untuk merawatnya?

Jika terkena penyakit ini, anda tidak perlu risau kerana kondisi ini pasti boleh didiagnosis dan dirawat seandainya berjumpa doktor dengan lebih awal.

Berikut adalah kaedah rawatan yang mungkin akan disyorkan oleh doktor:

#1. Terapi suara

Untuk pengetahuan anda, kondisi ini mungkin boleh sembuh dengan sendiri dalam masa satu tahun namun masih memerlukan bantuan rawatan.

Antara bantuan yang boleh dicuba adalah terapi suara untuk mengembalikan komunikasi saraf antara otak dan laring penderita.

Ketika ini juga, pakar patologi akan membantu anda untuk melakukan
 senaman berkala bagi melatih kembali fungsi pita suara
.

#2. Suntikan pita suara

Prosedur ini memerlukan doktor untuk menyuntik material ke dalam otot ini agar ia lebih mudah untuk bergerak dan berfungsi.

Caranya adalah dengan menyuntik laring anda dengan material untuk membetulkan kembali kedudukan dan keadaannya seperti asal semula.

#2. Pembedahan

Akhir sekali, penderita mungkin terpaksa melakukan pembedahan untuk membaiki semula struktur akibat kerosakan atau kelumpuhan pita suara manusia.

Ya, ia adalah satu kondisi yang sangat bahaya jika dibiarkan kerana kehidupan seharian anda mungkin akan terjejas dan terganggu.

Jadi sila berjumpa doktor untuk rawatan segera jika
suara anda mula kedengaran aneh atau pelik
 okay?


Manfaat Probiotik Terhadap Kanak-kanak

Kesihatan usus dan sistem imun anak anda perlu dititikberatkan dan diberi perhatian seawal usia mereka lagi. Ini adalah penting untuk memastikan mereka kekal cergas dan sihat seperti kanak-kanak lain. Antara usaha yang boleh dilakukan ibu bapa adalah memastikan anak anda dibekalkan dengan probiotik yang secukupnya.

Apakah itu probiotik dan bagaimanakah ia berfungsi?

Terdapat dua jenis bakteria di dalam dunia ini iaitu bakteria “baik” dan bakteria “tidak baik”. Probiotik merupakan bakteria “baik” yang berfungsi menyeimbangkan jumlah bakteria yang terdapat dalam sistem penghadaman kanak-kanak. Sistem penghadaman kanak-kanak mempunyai banyak bakteria di dalamnya yang sangat penting dalam penjagaan usus mereka.

Probiotik dapat membantu anak anda mengekalkan keseimbangan di antara bakteria berfaedah dengan bakteria berbahaya demi menjamin kesihatan saluran penghadaman. Saluran penghadaman yang sihat dapat membantu meningkatkan penghasilan antibodi utama seperti IgA dalam badan anak anda.

Apakah manfaat probiotik?

Umum mengetahui bahawa probiotik mempunyai peranan yang sangat besar dalam memastikan keseimbangan bakteria dalam sistem penghadaman bagi memastikan ia kekal sihat. Probiotik amat membantu dalam merawat penyakit-penyakit seperti berikut:

Cirit-birit yang disebabkan oleh antibiotik

Infeksi pada perut yang disebabkan oleh virus, bakteria atau parasit

Irritable bowel syndrome

Inflammatory bowel disease
 (IBD) atau keradangan pada usus

Probiotik bukan sahaja memainkan peranan dalam membantu dalam merawat penyakit-penyakit berkaitan sistem penghadaman malahan mempunyai pengaruh untuk membantu dalam merawat penyakit pada bahagian tubuh badan yang lain seperti:

Penyakit gigi dan mulut

Penyakit kulit seperti ekzema

Infeksi telinga

Namun begitu, anda perlu tahu bahawa pengambilan probiotik bukanlah rawatan utama dalam merawat penyakit-penyakit yang telah dinyatakan. Ini hanyalah sekadar panduan dan langkah pencegahan pertama. Oleh itu, berhubunglah dengan doktor untuk mendapatkan kepastian dan rawatan yang lebih terjamin keberkesanannya.

Apakah sumber utama probiotik?

Probiotik sangat diperlukan oleh anak anda dalam menjamin kesihatan usus dan sistem penghadaman mereka. Probiotik boleh ditemui dalam sumber-sumber yang berbentuk makanan dan minuman seperti berikut:

Yogurt

Kefir

Buttermilk

Sauerkraut

Keju

Tempe

Jeruk

Anda juga boleh memastikan anak anda mendapatkan probiotik yang mencukupi dengan memberikan mereka suplemen yang berbentuk kapsul, tablet, serbuk atau cecair. Suplemen ini boleh ditemui di farmasi atau mana-mana pusat kesihatan yang telah disahkan. Namun begitu, anda dinasihatkan untuk mendapatkan nasihat doktor terlebih dahulu sebelum memberikan anak anda suplemen-suplemen ini untuk memastikan suplemen tersebut asli dan selamat untuk diberikan kepada anak anda.

Hello Health Group
 tidak menyediakan nasihat perubatan, diagnosis, atau rawatan.


Jeragat Punca Tiada Keyakinan Diri? Cari Krim Yang Ada 8 Bahan Ini, Boleh Hilangkannya!

Apabila muncul tompokan gelap atau lebih dikenali sebagai jeragat, pastinya anda akan mula mencari produk hilangkan jeragat, betul tak?

Tetapi adakah terdapat sebarang produk yang efektif untuk membantu menangani masalah anda itu?

Tidak dinafikan terdapat banyak jenis
produk penjagaan muka
 yang ditawarkan di pasaran, namun tidak semuanya berkesan

Sebenarnya, perkara penting ketika membeli produk adalah untuk melihat kandungan di dalamnya.

Dalam perkongsian artikel ini anda akan mengetahui kandungan bahan perlu ada dalam produk untuk hilangkan jeragat yang ingin dibeli.

Untuk mendapatkan lebih banyak info tentang Kesihatan Kulit, sila dapatkannya
di sini
.

Apa yang dimaksudkan dengan jeragat?

Sebelum terus ke kaunter farmasi dan membeli produk hilangkan jeragat, eloklah sekiranya anda mengetahui pun
canya terlebih dahulu
.

Jeragat adalah satu keadaan di mana munculnya tompok-tompok kecil berwarna coklat atau perang pada kulit anda.

Ia tidak semestinya muncul pada wajah sahaja kerana ia boleh juga berlaku pada mana-mana kawasan kulit yang terdedah kepada cahaya matahari.

Ia juga kebiasaannya kelihatan lebih gelap berbanding
warna kulit
 yang asal. Kesannya akan mengakibatkan tona wajah anda menjadi tidak sekata.

Kadangkala, saiz jeragat yang kecil boleh menjadi besar dan bercantum dengan yang lain. Akibatnya, ia mungkin boleh memenuhi setiap ruang pa
da wa
jah anda.

Punca jeragat ialah disebabkan oleh penghasilan komponen melanin secara berlebihan pada ku
lit an
da.

Melanin yang dihasilkan sel kulit disebut melanosit – berfungsi untuk melindungi kulit daripada kerosakan disebabkan sinaran matahari dengan menyerap dan memantulkan cahaya ultraviolet (UV).

Melanin bertanggungjawab dalam
proses pigmentasi
 atau penghasilan warna pada kulit dan juga rambut.

Produk hilangkan jeragat: Fahami punca jeragat

Mengetahui punca kemunculan jeragat juga penting sebelum menentukan produk untuk hilangkan jeragat yang bersesuaian.

Terdapat 2 keadaan di mana ia menjadi punca jeragat iaitu:

#1. Ephelides

Ia disebabkan oleh pendedahan kulit kepada
cahaya matahari
 dan juga kesan terbakar daripada cahaya tersebut.

Ia boleh terjadi pada sesiapa sahaja yang tidak melindungi diri daripada sinar UV. Masalah ini lebih kerap berlaku pada mereka yang mempunyai kulit berwarna cerah.

Jeragat ini biasanya muncul pada bahagian badan yang terdedah kepada matahari seperti:

Muka

Lengan

Bahagian atas dada

Leher

Belakang badan

Individu yang lebih berisiko untuk mengalami jeragat jenis ini adalah mereka berusia antara 20 hingga 40 tahun.

#2. Lentigin solar

Jenis jeragat ini biasanya muncul disebabkan faktor penuaan – khususnya pada mereka yang berusia 40 tahun ke atas.

Pendedahan berulang kepada sinaran matahari menjadi antara faktor mendasari kemunculan jeragat ini, terutamanya pada bahagian kulit terdedah seperti:

Muka

Bawah lengan

Belakang tangan

Dada

Belakang badan

Bahu

Betis

Bahan perlu ada dalam produk hilangkan jeragat

Setiap produk krim jeragat pastinya mempunyai ramuan yang berbeza. Namun untuk menjadikan ia berkesan, sesuatu produk itu perlu mengandungi komponen seperti:

1. Hidrokuinon

Bahan aktif
hydroquinone
akan menyerap sinaran UV sambil menghalang kulit daripada menghasilkan terlalu banyak melanin. Ia juga berperanan untuk
memutihkan kulit
 bagi mengekalkan tona sekata.

2. Asid alfa hidroksi dan beta hidroksi

Merupakan agen pengelupasan yang hebat dengan menyingkirkan zarah kulit lama dan kusam.

Kesannya, lapisan kulit lebih muda dan berseri akan kelihatan – kulit tampak le
bih ce
rah dan bercahaya.

Baca juga:

3. Retinoid, bahan penting dalam produk hilangkan jeragat

Merupakan kelas sebatian kimia yang berkait rapat dengan
vitamin A
. Ia membantu memuda
rkan hipe
rpigmentasi dan jeragat.

Dalam masa yang sama bahan ini juga membantu mengurangkan perkembangan melanin, mengembalikan ketegangan kulit sambil menghilangkan garis-garis halus dan
kedutan pada wajah
.

4. Antioksidan

Antioksidan adalah bahan yang membantu melindungi
permukaan kulit
 daripada kerosakan oksidatif disebabkan oleh radikal bebas dan pencemaran.

5. Vitamin C

Vitamin C merupakan agen pencerahan kulit yang sangat membantu dalam memudarkan bintik gelap dan merawat jeragat.

6. BHA, antara bahan perlu ada dalam produk hilangkan jeragat

BHA (asid salisilik) berfungsi memperbaiki penampilan
liang pori
 yang membesar. Komponen pengelupasan ini boleh melarutkan zarah kulit mati dan kusam serta membersihkan por
i tersumbat
.

7. Niacinamide

Gabungan niacinamide dan vitamin C dapat mencegah pembentukan pigmen, penting dalam mencegah
punca jeragat.

8. Asid kojic

Komponen ini berfungsi sama seperti hidrokuinon, niacinamide dan vitamin C, iaitu menghentikan pembentukan pigmen.

Pemilihan produk untuk hilangkan jeragat

Memilih menggunakan produk seperti krim bukanlah penyelesaian pantas seperti pengelupasan kulit kimia dan
rawatan laser
. Tetapi dengan krim anda tidak memerlukan masa pemulihan selepas rawatan.

Penggunaan krim untuk hilangkan jeragat ini biasanya akan menampakkan perbezaan selepas 2 minggu atau lebih.

Tetapi paling penting pastikan ia bebas warna, pewangi, paraben, sulfat, phthalates, SLS (
sodium lauryl sulfate
), PEG
(
polyethylene glycols
)
 dan gluten.

Jangan lupa untuk membeli dan gunakan produk yang terbukti selamat dan telah diuji secara klinikal yang
boleh didapati di farmasi.

Elakkan penggunaan sebarang produk hilangkan jeragat tidak berdaftar dan tidak diuji jika tidak mahu kulit muka anda berubah dengan kesan yang tidak diingini.

Sebagai langkah pencegahan pula,
pemakaian krim pelindung matahari
 (
sunblock
) 30 SPF ke atas juga amat digalakkan!


Tip Pengambilan Ubat Bagi Penyakit Jantung

Ubat-ubatan yang digunakan untuk penyakit jantung adalah berbeza bagi setiap orang. Jika anda menjada pesakit penyakit jantung, anda mungkin perlu mengingatkan mereka waktu yang sesuai untuk mengambil ubat yang berbeza atau anda boleh berikan ubat kepada mereka pada waktu yang sepatutnya. Tip berikut mungkin membantu pesakit dan penjaganya.

Tip harian menggunakan ubat jantung

Memahami nama, dos dan kesan sampingan ubat-ubatan dan apa fungsinya. Sentiasa simpan senarai ubat-ubatan dengan anda.

Ubat-ubatan perlu diambil seperti yang dijadualkan, pada masa yang sama setiap hari. Dos ubat jantung anda tidak boleh dihentikan atau diubah tanpa bertanya kepada doktor anda. Teruskan mengambil ubat walaupun anda berasa lebih baik. Menghentikan ubat-ubatan secara tiba-tiba boleh membuat keadaan anda teruk.

Tetapkan rutin pengambilan ubat.

Jika terlupa, ambilnya secepat mungkin apabila anda teringat semula. Tetapi jika ia hampir dengan masa untuk dos seterusnya, langkau dos yang tertinggal dan ikuti jadual dos rutin.

Pastikan preskripsi dipenuhi dengan kerap, dan tanya ahli farmasi apa-apa soalan mengenai mengisi semula preskripsi.

Tip menggunakan ubat jantung dengan selamat

Jangan kurangkan pengambilan ubat seperti yang disarankan doktor anda. Anda perlu mengambil jumlah yang mencukupi untuk mendapatkan manfaat keseluruhannya.

Jangan mengambil sebarang ubat atau terapi lain sehingga berunding dengan doktor atau ahli farmasi anda.

Sekiranya anda menjalani pembedahan, pastikan anda memberitahu doktor atau doktor gigi jenis ubat yang anda ambil.

Tip menggunakan ubat jantung semasa bercuti

Pastikan ubat bersama anda semasa bercuti.

Jika anda mengambil percutian yang panjang, bawa lebih bekalan ubat, nombor telefon doktor anda dan ingat untuk menghubunginya apabila anda perlu mengisi semula dos.

Tip menggunakan ubat jantung spesifik yang lain

Ubat penyakit jantung yang melegakan salur darah boleh menyebabkan pening. Sekiranya anda berasa pening apabila berdiri atau bangun dari katil, duduk atau berbaring selama beberapa minit. Ini akan meningkatkan tekanan darah anda. Kemudian, bangun dengan lebih perlahan.

Perencat ACE boleh meningkatkan batuk. Sekiranya batuk berterusan pada waktu malam atau mengganggu aktiviti harian, hubungi doktor anda.

Diuretik meningkatkan pengeluaran air kencing. Sekiranya anda mengambil satu dos diuretik setiap hari, ambil di pagi hari. Jika anda mengambil dua dos diuretik setiap hari, ambil dos kedua pada lewat petang supaya anda dapat tidur sepanjang malam.

Diuretik juga boleh menyebabkan dehidrasi (kehilangan air berlebihan). Tanda-tanda dehidrasi adalah pening, dahaga yang melampau, mulut kering, kurang kencing, air kencing berwarna gelap atau sembelit. Sekiranya anda mempunyai simptom ini, hubungi doktor anda. Jangan hanya menganggap bahawa anda memerlukan lebih banyak cecair.


Nak Suami 'Melekat'? Isteri Perlulah Jaga Miss V Bagi KETAT, Ini Petuanya!

“Kenapa suami macam dah tak suka nak bersama dengan aku ye? Miss V aku dah tak menarik ke?,” keluh Misha dalam hati setiap kali suaminya menolak pelawaan untuk bersetubuh. Hakikatnya, ramai lagi wanita di luar sana yang mungkin mempunyai masalah yang sama dengan Misha iaitu Miss V sudah tidak lagi ketat seperti dulu. Jadi, bagaimana untuk menyelesaikan masalah ini? Ikuti artikel untuk tahu cara mengetatkan faraj yang paling efektif!

Untuk mendapatkan lebih banyak info tentang Kesihatan Wanita, sila dapatkannya
di sini.

Cara mengetatkan faraj, jangan selalu buat seks?

Sebelum kita pergi lebih lanjut mengenai cara mengetatkan faraj yang paling efektif, kita perlu tahu apa punca sebenar faraj menjadi longgar terlebih dahulu.

Ada pendapat yang mengatakan bahawa masalah ini mungkin terjadi akibat terlalu kerap melakukan
hubungan seks
 dengan suami. Alamak! Adakah kenyataan yang mengejutkan ini benar atau mitos semata-mata?

Tidak, ia adalah tidak benar.

Seks terlalu kerap tidak akan menyebabkan faraj anda menjadi longgar. Untuk pengetahuan anda, faraj bersifat elastik dan fleksibel. Namun, ia tidak akan mengambil masa yang lama untuk kembali ke keadaan asal.

Jadi, jika bukan kekerapan seks yang jadi punca faraj longgar, apakah penyebab sebenarnya?

Punca sebenar faraj longgar

Sebenarnya, tidak wujud perkara seperti Miss V ketat atau longgar. Cuma, keupayaan Miss V untuk meregang dan merapat kembali mungkin akan menurun akibat beberapa faktor yang tidak dapat dielakkan, seperti:

Usia

Seawal memasuki usia 40-an, anda mungkin akan perasan perubahan berlaku pada faraj anda.

Ini disebabkan oleh penurunan kadar estrogen dalam tubuh badan semasa anda makin menghampiri fasa
menopaus
. Akibatnya, faraj anda mungkin akan menjadi:

Lebih kering

Lebih nipis

Kurang asidik

Kurang elastik

Tidak lagi fleksibel

Perubahan ini akan menjadi lebih ketara sebaik sahaja anda mencapai menopaus.

Kelahiran bayi

Selain faktor usia, faktor kelahiran bayi juga memainkan peranan yang menyebabkan faraj menjadi longgar. Ini kerana otot faraj anda akan meregang secara maksimum untuk membolehkan bayi keluar melalui saluran kelahiran.

Selepas bayi lahir, anda mungkin akan perasan yang faraj anda sedikit longgar berbanding sebelum ini.

Usah khuatir, ia adalah sesuatu yang normal dan Miss V ketat akan anda dapat selepas beberapa hari
bersalin
. Namun, ia mungkin tidak lagi sama seperti dahulu.

Faraj anda mungkin akan menjadi semakin longgar ekoran
kelahiran bayi
 anda yang seterusnya. Namun, ia tidaklah begitu ketara.

Jika anda tidak mahu perkara ini menjadi lebih teruk, anda perlu lakukan sesuatu untuk menguatkan otot faraj anda
 sebelum, semasa dan selepas bersalin.

Jadi, apa cara mengetatkan faraj yang boleh dilakukan?

Tidak dinafikan, perubahan pada faraj mungkin akan sedikit sebanyak mencacatkan kehidupan seks bersama pasangan.

Suami anda mungkin akan menolak pelawaan untuk melakukan
hubungan intim
 dek kerana faraj anda yang mungkin baginya, longgar. Jadi, apa yang boleh anda lakukan sebagai cara mengetatkan faraj?

#1. Pembedahan

Tidak dinafikan, cara yang paling drastik ini adalah salah satu cara mengetatkan faraj yang efektif.
Antara prosedur yang boleh dilakukan adalah
vaginoplasty
 atau
labiaplasty
.

Untuk pengetahuan anda, kedua-dua prosedur ini bertujuan untuk membentuk semula Miss V dengan cara mengetatkan kembali dinding faraj.

Selain itu, terdapat juga prosedur lain yang boleh dilakukan untuk memperbaiki Miss V seperti
revirgination
.

Ia dilakukan untuk memperbaiki selaput dara dan mengembalikan bentuk asalnya. Dalam erti kata yang lain, prosedur ini boleh dilakukan untuk mengembalikan
keperawanan
 seorang wanita secara pembedahan.

Bukan itu sahaja, prosedur menguatkan
G-spot
 wanita juga boleh dilakukan bagi membolehkan wanita mencapai kepuasan maksimum semasa melakukan hubungan kelamin dengan suami.

Namun, kesemua prosedur ini mempunyai kos yang sangat mahal serta risiko dan kesan sampingannya yang tersendiri. Jadi, bersediakah anda?

#2. Kon faraj

Pernah dengar tentang ini? Untuk pengetahuan anda, kon faraj adalah satu alat berbentuk kon yang boleh didapati dalam pelbagai saiz dan bentuk serta boleh digunakan sebagai salah satu cara mengetatkan faraj yang efektif.

Cara ia digunakan adalah dengan memasukkan kon faraj ini ke dalam Miss V.

Kemudian, kemutkan ia selama kira-kira 15 minit setiap hari. Ya, ia memang kelihatan senang, namun ia memerlukan masa dan usaha untuk benar-benar berkesan.

#3. Bebola Ben-Wa

Selain kon faraj, anda juga boleh menggunakan bebola Ben-Wa.

Ia adalah satu alat berbentuk bola yang boleh dimasukkan ke dalam Miss V sebagai salah satu cara untuk mengetatkan faraj. Sama seperti kon faraj, ia akan menguatkan kemutan Miss V anda.

Cara ia digunakan adalah dengan memasukkan bebola Ben-Wa ini ke dalam faraj.

Kemudian, kemutkannya dengan menggunakan otot pelvis untuk memastikan bebola ini kekal di dalam faraj. Hasilnya, ia akan mengetatkan faraj anda dari semasa ke semasa.

#4. Yoga

Yoga adalah satu senaman yang sangat baik untuk keseluruhan kesihatan kita. Malahan, ia juga boleh dijadikan sebagai salah satu cara mengetatkan faraj.

Bagaimana caranya? Untuk pengetahuan anda, posisi
yoga
 seperti
Child’s Pose
dan
Bridge Pose
adalah sangat efektif dalam menguatkan otot pelvis.

Dalam erti kata yang lain, ia juga adalah sangat bagus untuk Miss V anda.

#5. Senaman kegel

Akhir sekali, senaman kegel adalah cara mengetatkan faraj yang paling efektif.

Menurut Adilin Ali yang merupakan Jurulatih Kecergasan di Fixme Studio Setiawangsa, senaman Kegel boleh diamalkan bagi memulihkan kembali otot faraj sekali gus mengetatkan kembali Miss V.

Persoalannya, bagaimana ia boleh dilakukan?

Kemut otot faraj dan otot pelvis dalam keadaan paha dan kaki dirapatkan perlahan-lahan sebanyak 20 kali (ia boleh dilakukan ketika berdiri, duduk atau baring)

Kawal pernafasan dengan menahan nafas selama 5 saat semasa melakukan kemutan. Kemudian, hembuskan nafas perlahan-lahan secara serentak ketika melepaskan kemutan dalam pengulangan 4 hingga 5 kali

Lakukan senaman ini sekurang-kurangnya sekali sehari untuk mendapatkan kesan yang maksimum

Dengan
senaman kegel
 ini, anda mungkin sudah berjumpa cara untuk mengetatkan faraj secara semula jadi yang paling efektif.

Bukan sahaja mampu mengetatkan Miss V, senaman ini juga boleh membantu wanita yang ada
masalah mengawal kencing
.

Selain itu,
senaman kegel
 juga akan membantu menghalang angin daripada masuk ke dalam faraj – penyebab
kentut faraj
 serta menguatkan otot faraj dan otot pelvis bagi memudahkan proses bersalin kelak.

Jadi, apa lagi kaum Hawa tunggu? Praktikkanlah senaman Kegel ini!

Konklusi

Kesimpulannya, terdapat banyak cara mengetatkan Miss V secara semula jadi yang boleh anda lakukan.
Namun, yang paling efektif sudah tentu
senaman kegel
.

Jadi, wanita yang ada masalah Miss V longgar, jangan malu dan segera dapatkan bantuan pakar untuk khidmat nasihat dan rawatan yang sesuai.


Sering Mengantuk Kerana Tidak Cukup Tidur? Ini Cara Nak Kira Jam Tidur Ikut Peringkat Usia

Komitmen hidup seperti bekerja, aktiviti riadah mahupun hiburan mungkin
boleh mengganggu jam tidur anda dan menjadikannya tidak konsisten.

Apabila tidak cukup tidur, mula lah berasa
grumpy, bad mood
dan sebagainya. Itu belum termasuk kesan kekurangan tidur terhadap kesihatan!

Terdapat 2 aspek penting yang perlu dipertimbangkan mengenai tidur, jumlah tidur yang anda perolehi dan konsistensi dalam masa.

Mengapa tidur begitu penting?

Kualiti tidur anda secara langsung
mempengaruhi kesihatan mental, fizikal
 dan juga kualiti hidup anda, ini termasuk produktiviti, keseimbangan emosi, kesihatan otak dan jantung, sistem imun, kreativiti, daya hidup, dan juga berat badan anda.

Ketika anda berusaha untuk memenuhi tuntutan jadual harian yang sibuk, atau merasa sukar untuk tidur pada waktu malam, anda mungkin tidak kisah untuk kehilangan beberapa jam daripada waktu rehat anda.

Tetapi kehilangan tidur yang minimum juga akan mempengaruhi mood, tenaga, ketajaman mental, dan kemampuan anda dalam menangani tekanan.

Tanpa waktu rehat yang mencukupi,
anda tidak akan dapat berfungsi pada tahap optimum
 ketika bekerja, belajar, mahupun berkomunikasi.

Dengan menangani masalah tidur dan meluangkan waktu yang sepatutnya untuk tidur pada setiap malam, tenaga, kecekapan, dan kesihatan anda secara keseluruhan pasti akan meningkat.

Antara kesan kekurangan rehat pada waktu malam

Anda mungkin menganggap kehilangan tidur bukanlah satu masalah yang besar, namun kenyataannya, kekurangan tidur mempunyai pelbagai kesan negatif terhadap kesihatan.

Kekurangan tidur mempengaruhi penilaian, koordinasi, dan masa reaksi
 anda serta boleh dianggap sama seperti seseorang yang ‘mabuk.’

Kesan-kesannya boleh merangkumi:

Keletihan, kelesuan, dan kekurangan motivasi

Tinggi risiko mengalami kemurungan

Dorongan seks menurun
, menyebabkan masalah hubungan

Aktiviti otak terganggu: Masalah pembelajaran, tumpuan, dan ingatan

Berkurangnya kreativiti dan kemahiran menyelesaikan masalah menyebabkan kesukaran membuat keputusan

Ketidakupayaan untuk mengatasi tekanan, kesukaran menguruskan emosi

Penuaan kulit pramatang

Sistem imun yang lemah menyebabkan kerap terkena jangkitan dan selesema

Kemahiran motor terjejas dan peningkatan risiko kemalangan

Peningkatan risiko masalah kesihatan yang serius termasuk strok, diabetes, tekanan darah tinggi, penyakit jantung, penyakit Alzheimer, dan barah tertentu

Cadangan waktu dan cara mengira jam tidur

Jam tidur yang diperlukan bagi seseorang individu itu berbeza mengikut peringkat umur, seperti:

Bayi yang baru lahir
 (0 hingga 3 bulan): Jangka waktu tidur menjadi 14 hingga 17 jam setiap hari (sebelumnya 12 hingga 18 jam)

Bayi (4 hingga 11 bulan): Jarak tidur dikurangkan sebanyak dua jam menjadi 12 hingga 15 jam (sebelumnya 14 hingga 15 jam)

Kanak-kanak (1 hingga 2 tahun): Jarak tidur dikurangkan satu jam menjadi 11 hingga 14 jam (sebelumnya 12 hingga 14)

Kanak-kanak prasekolah (3 hingga 5 tahun): Waktu tidur diturunkan satu jam menjadi 10 hingga 13 jam (sebelumnya 11 hingga 13)

Kanak-kanak usia sekolah (6 hingga 13 tahun): Jarak tidur dikurangkan satu jam menjadi 9 hingga 11 jam (sebelumnya 10 hingga 11)

Remaja (14 hingga 17 tahun): Jarak tidur diturunkan satu jam menjadi 8 hingga 10 jam

Dewasa muda (18 hingga 25 tahun): Jarak tidur adalah 7 hingga 9 jam (kategori umur baru)

Dewasa (26 hingga 64 tahun): Jarak tidur tidak berubah dan tetap di sekitar 7 hingga 9 jam

Orang dewasa lebih tua (65 tahun ke atas): Jarak tidur adalah 7 hingga 8 jam (kategori umur baru)

Bagi mengira jam tidur pula bermula dengan masa yang dipilih untuk anda bangun daripada tidur, jangka waktu tidur yang bersesuaian dengan usia anda dan juga tempoh masa 15 minit yang diperlukan untuk tidur.

Tip untuk mendapat jam tidur yang lebih baik

Untuk meningkatkan kualiti tidur anda, pertimbangkan tip berikut.

Jam tidur ketika siang hari:

Bersenam secara teratur
. Masa berolahraga yang terlalu dekat dengan waktu tidur boleh menyebabkan tidur terganggu

Cuba untuk tidak
 nap
 lama, terutamanya pada waktu petang

Cuba untuk bangun pada waktu yang sama setiap hari

Sebelum waktu tidur:

Hadkan pengambilan alkohol, kafein, dan nikotin. Bahan-bahan ini berpotensi mengganggu tidur anda dan menyukarkan tidur

Matikan alat elektronik sekurang-kurangnya 30 minit sebelum tidur. Cahaya daripada alat ini akan merangsang otak anda dan menjadikannya lebih sukar untuk tidur

Biasakan rutin yang santai sebelum tidur, seperti mandi atau mendengar muzik yang menenangkan

Matikan lampu sejurus sebelum tidur untuk membantu otak anda ‘faham bahawa sudah tiba waktunya untuk tidur


BAHAYA, Sawan Eklampsia Berisiko Ancam Nyawa Ibu & Bayi!

Eklampsia post partum adalah komplikasi terjadi setelah selamat
melahirkan bayi
. Tetapi
apakah sebenarnya eklampsia
? Teruskan membaca untuk mengetahui lebih lanjut mengenai patofisiologi eklampsia dan kesan bahayanya!

Untuk mendapatkan lebih banyak info tentang Kehamilan, sila dapatkannya
di sini.

Eklampsia post partum?

Eklampsia post partum adalah keadaan ibu yang mengalami tekanan darah tinggi selepas melahirkan anak.

Keadaan itu adalah lanjutan daripada eklampsia semasa
tempoh kehamilan
.

Umumnya, eklampsia merupakan
komplikasi preeklampsia yang teruk
, keadaan serius yang jarang berlaku. Ia di mana tekanan darah tinggi mengakibatkan sawan semasa berbadan dua.

Sawan atau kekejangan adalah tempoh aktiviti otak terganggu yang boleh menyebabkan episod merenung, penurunan kewaspadaan dan gegaran kuat (
convulsion
).

Keadaan ini boleh terjadi kepada sesiapa walaupun tidak mempunyai sejarah serangan sawan.

Simptom eklampsia post partum

Untuk memahami simptom patofisiologi eklampsia, anda harus menyedari keadaan eklampsia adalah berpunca daripada preeklampsia.

Ini sekali gus bermakna, wujud kemungkinan untuk mengalami gejala kedua-dua keadaan.

Pun begitu, terdapat faktor lain yang mungkin mendasari simptom yang dialami, seperti
kencing manis
 atau penyakit buah pinggang.

Berikut antara gejala umum preeklampsia:

Tekanan darah tinggi

Bengkak pada muka atau tangan

Sakit kepala

Kenaikan berat badan berlebihan

Pening dan muntah

Masalah penglihatan, termasuk episod kehilangan penglihatan atau penglihatan kabur

Kesukaran untuk kencing

Kesakitan pada abdomen, terutama pada bahagian atas kanan perut

Ibu hamil
 dengan eklampsia boleh mengalami gejala yang dinyatakan di atas atau mungkin tidak langsung mengalami sebarang simptom sebelum bermulanya eklampsia post partum.

Di bawah antara gejala eklampsia yang biasa:

Sawan

Tidak sedarkan diri

Kegelisahan

Baca juga:

Punca & faktor risiko patofisiologi eklampsia

Patofisiologi eklampsia sering terjadi selepas preeklampsia, dicirikan oleh tekanan darah tinggi
semasa kehamilan
 dan dalam kes jarang untuk terjadi, selepas bersalin atau disebut sebagai eklampsia post partum.

Namun dikatakan setiap kes eklampsia adalah unik dan wanita hamil yang berdepan situasi ini mungkin mempunyai ciri sedikit atau langsung tiada persamaan dengan individu lain.

Faktor risiko untuk preeklampsia dan eklampsia juga berbeza bagi setiap individu.

Pun begitu, berikut antara beberapa faktor yang harus dipertimbangkan, seperti:

Sejarah kehamilan

Kebanyakan kes preeklampsia berlaku pada
kehamilan pertama.
 Ibu yang pernah hamil juga berisiko untuk mengembangkan eklampsia.

Usia

Hamil pada usia remaja atau wanita yang
hamil pada usia 35 tahun
 ke atas mempunyai risiko lebih tinggi untuk terkena eklampsia.

Sejarah keluarga

Mempunyai sejarah ahli keluarga yang mengalami preeklampsia atau eklampsia meningkatkan kecenderungan genetik terhadap keadaan tersebut

Obesiti

Wanita dengan masalah obesiti berisiko lebih tinggi mengalami eklampsia post partum daripada yang lain.

Tekanan darah tinggi

Ibu hamil dengan penyakit tekanan darah tinggi
 jangka panjang lebih berisiko tinggi terkena eklampsia berbanding individu lain.

Eklampsia post partum dan bayi

Kedua-dua keadaan, preeklampsia dan eklampsia boleh
menjejaskan plasenta
 yang merupakan organ penting berfungsi menyalurkan oksigen dan nutrien
kepada janin
.

Apabila tekanan darah tinggi mengurangkan aliran darah melalui saluran, plasenta mungkin tidak dapat berfungsi dengan efisien.

Ini boleh mengakibatkan
bayi dilahirkan dengan berat rendah
 atau masalah kesihatan lain.

Apabila wujud masalah berkaitan plasenta,
kelahiran pramatang
 perlu dilakukan untuk kesihatan dan keselamatan bayi.

Dalam kes yang jarang berlaku, keadaan ini boleh menyebabkan
bayi mati dalam kandungan
.

Komplikasi eklampsia

Biasanya gejala anda akan hilang dalam masa beberapa hari hingga minggu selepas
selamat bersalin
.
 Melainkan anda mengalami eklampsia post partum.

Walau bagaimanapun, anda masih mempunyai kemungkinan untuk berdepan tekanan darah tinggi pada kehamilan akan datang.

Jika berlaku komplikasi semasa kehamilan, anda mungkin berdepan kecemasan perubatan seperti gangguan plasenta.

Placental abruption
 merupakan keadaan yang menyebabkan plasenta berpisah daripada rahim.

Sekiranya terjadi,
kelahiran pembedahan caesarean
kecemasan perlu dilakukan untuk menyelamatkan bayi.

Terdapat kemungkinan bayi akan berdepan masalah kesihatan atau kehilangan nyawa.

Komplikasi teruk pada ibu pula seperti strok atau serangan jantung.

Rawatan & pencegahan eklampsia post partum

Kini anda sudah memahami patofisiologi eklampsia.

Sudah tentu anda ingin mengetahui cara rawatan untuk menyembuhkan keadaan tersebut, bukan?

Satu-satunya cara adalah dengan
melahirkan bayi
 dan gejala eklampsia akan hilang dalam tempoh 6 minggu.

Membiarkan kehamilan berterusan semasa ibu mengalami eklampsia boleh mengakibatkan komplikasi.

Dalam kes jarang berlaku, terdapat kerosakan kekal pada organ-organ penting.
Disebabkan itu sangat penting untuk ibu hamil memaklumkan kepada doktor mengenai sebarang simptom yang dialami.

Sekiranya anda mengalami gejala serupa seperti yang disenaraikan di atas, lakukan pemeriksaan doktor pada kadar segera!

Ia bertujuan untuk memastikan anda mempunyai proses kehamilan yang baik dan dapat melahirkan zuriat yang sihat.


PMS Menjejaskan Produktiviti Kerja, Bagaimana Menguruskannya?

Sindrom Prahaid (PMS)
ditakrifkan sebagai pengulangan kitaran simptom fizikal, psikologi, atau tingkah laku yang muncul selepas ovulasi dan diselesaikan dengan permulaan haid. Simptom-simptom ini cukup teruk untuk mengganggu hubungan peribadi, aktiviti sosial, atau prestasi kerja seseorang.

Berdasarkan kajian
PMS in the Workplace,
lebih 150 simptom fizikal dan tingkah laku yang telah dikaitkan dengan PMS. Oleh itu, kebanyakan wanita mengalami sekurang-kurangnya satu simptom dalam hidup mereka.

Walau bagaimanapun, aduan yang paling kerap dikaitkan dengan PMS yang mempengaruhi prestasi kerja termasuk sakit kepala, kesakitan, kerengsaan, sakit belakang, insomnia, kekejangan, sakit otot umum, dan keletihan. Simptom PMS biasanya berbeza-beza dalam sifat dan keamatan dari kitaran ke kitaran dan boleh dikategorikan sebagai perubahan dalam afektif, kognitif (atau prestasi), atau fungsi somatik.

Tip Menghadapi PMS di Tempat Kerja

Menangani simptom PMS di tempat kerja boleh menjadi suatu kesukaran. Anda mungkin mendapati tingkah laku rakan sekerja yang lebih menjengkelkan. Isu penumpuan atau sakit kepala boleh bersama-sama dengan produktiviti anda. Anda mungkin berasa letih dan ingin tidur di meja anda. Kekejangan mungkin tidak dapat ditahan sehingga anda tidak dapat bergerak. Sekiranya anda mengalami simptom fizikal yang teruk, anda mungkin perlu mengambil cuti sakit.

Berikut beberapa langkah yang boleh anda ambil untuk mengurangkan simptom fizikal dan emosi PMS dan belajar bagaimana untuk mengatasinya.

1. Ketahui kitaran anda

Langkah pertama adalah mengenali kenaikan dan penurunan
(ups and downs)
 kitaran anda. Ovulasi bermula pada hari ke-14. Ini diikuti dengan penurunan estrogen dan kenaikan progesteron. Daripada saat itu tubuh wanita sedang berdepan dengan hormon yang tidak stabil
(rollercoaster)
 . Kemarahan dan kesunyian adalah sebahagiannya. Selain itu adalah penurunan drastik dalam tenaga, dan ini membawa kepada keletihan dan mengantuk dan boleh menyebabkan penurunan produktiviti kerja anda.

Sebaik sahaja mengetahui tentang fasa kitaran haid, anda boleh menyesuaikan tingkah laku anda dengan sewajarnya. Ini akan menghalang anda daripada menimbulkan konflik di tempat kerja.

2. Kekalkan gaya hidup sihat

PMS tidak wujud dalam selama 12 hingga 14 hari dalam sebulan. Semua yang anda lakukan sepanjang bulan memainkan peranan. Diet yang tidak baik, kurang senaman, merokok, dan alkohol yang berlebihan memburukkan simptom. Lakukan beberapa perubahan dalam gaya hidup anda akan membantu mengurangkan simptom PMS.

3. Dapatkan tidur secukupnya

Kebanyakan orang dewasa memerlukan antara 7 hingga 9 jam masa tidur, dan ramai di antara kita tidak mendapatnya. Matlamat untuk mendapatkan sekurang-kurangnya lapan jam semasa tempoh haid anda. Kekurangan tidur boleh memburukkan simptom anda.

4. Mengambil ubat-ubatan

Sesetengah ubat, termasuk pil perancang (pil kawalan kelahiran) dan antidepresan boleh membantu melegakan simptom PMS. Sekiranya simptom anda teruk, anda mungkin mahu bercakap dengan doktor anda mengenai ubat-ubatan ini. Doktor anda boleh membantu anda mempertimbangkan antara manfaat dan risiko kesan sampingan yang berpotensi. Ubat bukan preskripsi, seperti ibuprofen, naproxen, aspirin, dan vitamin, juga boleh membantu melegakan simptom PMS.

5.
Bincangkan PMS anda dengan pengurus anda

Sekiranya PMS anda memberi kesan kepada kehidupan kerja, anda mungkin ingin membincangkannya dengan bos anda. Ini mungkin memalukan, terutamanya jika anda mempunyai bos lelaki, tetapi penting untuk memaklumkan perkara yang berlaku semasa “tempoh haid” bukan hasil daripada prestasi yang buruk. Anda mungkin boleh membuat perancangan tugasan kerja apabila menghadapi PMS yang teruk atau mengambil cuti pada hari berkenaan.


4 Tip Penting Untuk Rawat & Cegah Dermatitis Atopik (Salah Satu Jenis Ekzema!)

Mungkin ramai yang sudah tahu tentang ekzema
 namun masih kurang cakna bahawa ia mempunyai banyak jenis dan antaranya adalah dermatitis atopik. Namun, apa itu dermatitis atopik?

Buat pengetahuan anda, kondisi ini akan menyebabkan kulit menjadi merah, kering dan bengkak yang perlu dirawat serta dicegah melalui beberapa tip berkaitan gaya hidup.

Bagaimana? Jom teruskan membaca artikel ini untuk tahu apa itu dermatitis atopik dengan lebih mendalam lagi!

Apa itu dermatitis atopik?

Untuk pengetahuan anda, apa itu dermatitis atopik adalah sejenis penyakit kulit dalam kategori ekzema yang menyebabkan kulit merah, kering dan bengkak.

Ia juga akan menyebabkan kegatalan dan kesakitan yang amat teruk sehingga boleh mengganggu waktu tidur serta aktiviti sehari-harian penderitanya.

Kebiasaannya,
kondisi ini muncul pada bayi berusia bawah usia satu tahun
 dan mungkin boleh berkurang atau terus memburuk seiring meningkat dewasa.

Buat anda yang bimbang tentangnya, ketahuilah bahawa ia tidak dapat disembuhkan namun boleh dirawat dan dicegah untuk mengawal gejalanya.

Kuncinya adalah pada gaya hidup anda. Bagaimana? Jangan berhenti membaca di sini pula ya!

Tip kawal dermatitis atopik!

Ada situasi berkaitan kondisi kulit ini
di mana ia meradang (flare-ups) terutamanya pada waktu malam, justeru
 ia perlulah dikawal oleh penderita dengan baik.

Berikut adalah beberapa tip penting anda boleh cuba untuk rawat dan cegah dermatitis atopik:

#1. Jaga kesihatan kulit anda

Perkara paling penting jika anda ada dermatitis atopik adalah sila jaga kesihatan kulit dengan cara:

Pastikan kulit anda sentiasa berada dalam kondisi lembap

Gunakan pelembap kulit untuk melembapkan kulit yang kering

Gunakan pelembap kulit tanpa alkohol, pewarna, pewangi atau bahan kimia yang mungkin boleh jadi alergen

Pasangkan penyaman udara di rumah dan tempat tidur anda

Elakkan penggunaan sabun dan bahan pencuci yang kuat

Gunakan pakaian yang sesuai ketika musim panas untuk elak peluh

Elakkan penggunaan fabrik kasar untuk pakaian dan lapik tempat tidur

Elakkan menggaru kawasan kulit yang terjejas akibat kondisi ini

Pastikan anda mandi menggunakan air sejuk berbanding air panas

Gunakan sabun yang lembut dan sesuai untuk kondisi kulit anda

#2. Jaga kesihatan mental anda

Stres adalah antara penyebab kondisi ini menjadi teruk, jadi sila pastikan anda elak stres dengan cara:

Amalkan teknik pernafasan yang betul

Pastikan anda dapat tidur dengan cukup

Libatkan diri di dalam kelas yoga atau senaman kurangkan tekanan lain

Dapatkan sokongan sama ada melalui kumpulan ataupun individu

Luangkan masa dengan hobi atau aktiviti kreatif untuk minda lebih relaks

Bermeditasi untuk kesihatan mental yang lebih baik

#3. Pilih diet yang seimbang dan terbaik

Buat anda yang mungkin belum tahu, terdapat beberapa jenis makanan dan minuman yang boleh menyebabkan dermatitis atopik menjadi lebih teruk.

Meskipun tidak semua penderita akan mengalami alahan terhadap beberapa jenis makanan atau minuman, ia masih menjadi salah satu faktor risiko.

Sebaliknya,
 anda mungkin boleh cuba mengambil makanan tinggi probiotik dan bersifat antiradang
 untuk kuatkan sistem imun tubuh badan termasuklah:

Sayur-sayuran seperti brokoli, bayam dan kailan

Buah-buahan seperti epal, beri dan ceri

Lemak ikan salmon atau hering (atau suplemen asid lemak omega 3)

Kefir

Keju

Tempeh

Roti masam

Sup miso

#4. Awasi persekitaran di sekeliling

Selain menjaga kesihatan fizikal, mental dan pemakanan, persekitaran anda juga adalah sangat penting bagi mengurangkan risiko
flare-ups
terjadi.

Antara tip paling penting adalah dengan mengelak aktiviti luar rumah yang
 terdedah kepada cahaya matahari terlalu lama
 kerana ia tidak bagus.

Selain itu, berada di luar rumah juga akan meningkatkan risiko pendedahan anda kepada alergen pencetus alergi yang hanya akan menjejaskan kondisi itu.

Ketika berada di dalam rumah pula, pastikan anda sentiasa menggunakan penyaman udara serta berpakaian ideal untuk elak dermatitis atopik lebih teruk.

Usah abaikan sahaja dermatitis atopik!

Selain mengambil ubatan sama ada oral atau topikal yang dipreskripsikan oleh doktor atau pakar kulit, anda juga mungkin boleh cuba bahan di rumah.

Antara
bahan-bahan yang boleh anda cuba di rumah untuk elak kondisi ini daripada menjadi teruk
 adalah:

Minyak kelapa dara

Minyak daun teh

Minyak bunga matahari

Minyak C
alendula

Minyak
Primrose

Minyak
Witch Hazel

GLA (
gamma linolenic acid
)

Paling penting, sila sentiasa berkomunikasi dan berkonsultasi dengan pakar untuk mendapatkan lebih banyak informasi tentang apa itu dermatitis atopik!


Mengapa Baby Hisap Jari? Ini Puncanya & Cara Hentikan Tabiat Itu!

Untuk tempoh beberapa waktu, jika anda melihat bayi hisap jari, usah bimbang kerana ia membawa manfaat tersendiri. Namun apabila sampai satu jangka usia, tabiat menghisap jari tersebut harus dihentikan.

Untuk mendapatkan lebih banyak info tentang Keibubapaan, sila dapatkannya
di sini.

Kenapa bayi hisap jari?

Ia adalah perbuatan semula jadi untuk
bayi baru lahir
 menghisap ibu jari mereka. Antara sebab-sebabnya termasuklah:

Bayi dilahirkan untuk menghisap

Menghisap adalah refleks bayi baru lahir yang normal kerana ia merupakan cara mereka makan.

Jadi, ia adalah satu perkara yang baik apabila si manja tahu bagaimana untuk melakukannya.

Bayi hisap jari untuk menenangkan diri

Walaupun anda baru sahaja selesai
menyusukan bayi
, si manja mungkin masih perlu untuk menghisap. Namun itu tidak bermakna bayi anda masih mahu meneruskan penyusuan.

Bayi bukan sahaja perlu menghisap untuk mengisi perut, tetapi mereka juga memerlukan hisapan ‘kosong’ bagi menenangkan diri. Itu sebabnya diciptakan
puting kosong.

Ibu jari sentiasa ada di tangan

Terdapat satu lagi penjelasan mengapa bayi cenderung menghisap j
ari com
el mereka. Jawapannya adalah kerana jari tersebut sentiasa ada bersama mereka.

Sudah tentu, untuk beberapa kali pertama ia mungkin perbuatan yang tidak disengajakan.

Walau bagaimanapun, sebaik sahaja si manja menyedari betapa selesanya tabiat itu, mereka akan memasukkan ibu jari ke da
lam m
ulut dengan sengaja.

Manfaat bayi hisap jari

Terdapat juga
kebaikan bayi hisap jari
. Dengan kelebihan ibu jari yang sentiasa di sisinya, si manja akan dapat membina keupayaan untuk
menenangkan diri
 mereka sendiri ketika meragam, tanpa memerlukan sebarang bantuan.

Namun apa yang penting, pastikan si manja bukan meragam kerana

kelaparan
!

Sekiranya kalian berasa terganggu melihat si manja menghisap ibu jarinya, pilihan terbaik adalah untuk memberikan si manja puting kosong.

Sebagai bonusnya, anda mempunyai lebih kawalan ke atas masa dan tempat untuk bayi menggunakan puting tersebut.

Baca juga:

Tempoh berhenti

Satu peraturan praktikal yang perlu kalian pertimbangkan jika membenarkan bayi hisap jari atau menggunakan puting kosong bagi tempoh masa panjang adalah untuk menghentikan tabiat tersebut sebelum tumbuh gigi kekal.

Ini kerana mengulangi tabiat atau penggunaan puting terlalu banyak boleh mengganggu penjajaran gigi dan struktur mulutnya.

Doktor gigi
 biasaya akan mengesyorkan untuk menghentikan tabiat menghisap jari atau puting sebelum melangkah usia 3 tahun.

Kebanyakan kanak-kanak akan berhenti menghisap ibu jari dengan sendirinya, terutamanya selepas dimasukkan ke
prasekolah
. Mungkin kerana ada rakan sekelas yang memberitahu ia merupakan tabiat kebudak-budakan.

Jadi, selagi si manja belum mencapai usia 3 tahun, biarkan mereka meneruskan tabiat itu dengan gembiranya jika ia boleh membantu menenangkan diri.

Cara bantu anak berhenti menghisap jari

Perkara pertama sekali yang boleh anda lakukan adalah bercakap dengan anak untuk menghentikan tabiat tersebut.

Anda lebih berkemungkinan berjaya melakukannya jika anak mempunyai kemahuan untuk berhenti.

Kadangkala tidak memberikan perhatian kepada tabiat itu juga dapat menghentikannya. Ini terutamanya jika anak menghisap
ibu jarinya
 untuk mendapatkan perhatian anda.

Sekiranya masih tidak berkesan, cubalah salah satu teknik berikut:

Galakan positif

Berikan pujian kepada anak atau sedikit ganjaran seperti membawa mereka ke
taman permainan
 jika berhenti menghisap ibu jari.

Tetapkan matlamat yang boleh dicapai, seperti tidak menghisap jari sejam sebelum tidur. Anda boleh melekatkan pelekat pada kalendar untuk merekodkannya.

Kenal pasti pencetus tabiat menghisap jari

Jika anak melakukan tabiat tersebut sebagai tindak balas kepada
tekanan
, kenal pasti isu sebenar dan berikan keselesaan dengan cara lain – seperti memberikan
anak pelukan
 atau
 kata-kata semangat.

Anda juga boleh memberikan anak bantal atau
stuffy animal
 untuk mereka
squeeze
.

Peringatan mesra

Jika tabiat menghisap jari dilakukan anak tanpa berfikir dan bukannya sebagai cara mendapatkan perhatian, secara perlahan-lahan ingatkan mereka untuk berhenti.

Jangan sesekali meninggik
an su
ara, mengkritik atau mengejek mereka.

Perlukan masa

Tabiat bayi menghisap jari ini mungkin memerlukan sedikit masa untuk dihentikan terutamanya jika ia sudah dilakukan sejak kecil lagi.

Sebagai ibu bapa
, anda perlu banyak bersabar dan sentiasa berfikiran positif untuk membantu anak menghentikan tabiat ini.

Jangan risau kerana terlalu banyak tekanan pada anak mungkin hanya akan melambatkan prosesnya.

Jika ia berterusan sehingga mereka
mula bersekolah
, mungkin anda ingin berbincang dengan doktor gigi atau pakar ortodontik.


Pentingnya Pengesanan Awal Kanser Payudara, Wanita Tolong Take Note!

Untuk mendapatkan lebih banyak info tentang Kanser Payudara, sila dapatkannya
di sini.

Kanser payudara merupakan kanser kedua paling tinggi dicatatkan di kalangan wanita. Salah satu langkah yang berkesan untuk melawan kanser payudara ialah dengan mengenal pasti kanser ini sebelum ia sempat merebak ke kawasan badan yang lain.

Penyakit kanser payudara
 yang dikenal pasti ketika ia masih lagi awal mempunyai kadar kesembuhan yang lebih tinggi. Pesakit juga boleh memilih
rawatan yang bersesuaian dan berkesan
.

Tambahan lagi, kanser payudara yang dikesan pada peringkat awal mempunyai peratusan kadar kelangsungan hidup 5 tahun yang lebih tinggi iaitu sebanyak 93%.

Menurut
American Cancer Society
, wanita perlu melakukan ujian saringan secara berkala untuk mengelakkan
kanser payudara.

Apa itu ujian saringan?

Ujian saringan dilakukan bertujuan untuk mengenal pasti kanser ketika ia masih belum merebak. Pengesanan awal pula bermaksud ujian yang dilakukan untuk mendiagnosis satu-satu penyakit itu sebelum pesakit mula menunjukkan sebarang simptom.

Pesakit yang
didiagnosis dengan kanser
 selepas melakukan ujian saringan selalunya masih berada pada tahap awal kanser. Untuk pengetahuan anda, kadar kesembuhan kanser payudara bergantung kepada
 tahap dan saiz kanser tersebut.

Semua faktor di atas adalah penting untuk membuat prognosis mengenai pesakit tersebut dan juga kanser yang dialaminya.

Wanita yang mempunyai
risiko kanser payudara
 yang sederhana digalakkan untuk mengambil ujian saringan.

Seorang wanita dikatakan mempunyai risiko sederhana jika dia tidak mempunyai sebarang sejarah keluarga, mutasi genetik dan tidak pernah melakukan terapi radiasi sebelum berumur 30 tahun.

American Cancer Society
 mencadangkan agar:

Wanita berumur antara 40 hingga 44 tahun disarankan melakukan mamogram setiap tahun.

Wanita berumur 45 hingga 54 wajib melakukan mamogram setiap tahun.

Wanita berumur 55 tahun dan lebih boleh melakukan mamogram setiap tahun. Mereka juga digalakkan untuk melakukan mamogram jika mereka sihat dan dijangkakan akan hidup dalam masa 10 tahun akan datang.

Semua wanita perlu memahami apakah fungsi sebenar mamogram.

Kanser payudara yang telah menunjukkan simptom
 selalunya telah mencapai tahap yang serius dan sukar untuk dirawat.

Walau bagaimanapun, kanser yang ditemui semasa ujian saringan selalunya masih lagi bersaiz kecil dan bersifat lokal. Oleh sebab itu, kanser ini lebih berpotensi untuk dirawat dan pesakit juga mempunyai peratusan yang lebih tinggi untuk sembuh.

Faktor risiko untuk kanser payudara

Wanita yang mempunyai
faktor risiko
 seperti di bawah mungkin lebih berisiko untuk menghidap kanser. Jika anda tergolong dalam mana-mana kumpulan di bawah, pastikan anda berbincang dengan doktor mengenai risiko kanser yang akan dihadapi.

Umur
 – wanita yang berumur 50 tahun lebih berisiko untuk menghidap kanser payudara.

Pernah menghidap kanser payudara
 – wanita yang pernah menghidap kanser payudara berisiko untuk mendapat kanser pada buah dada yang sihat.

Sejarah keluarga
 – wanita lebih berisiko untuk menghidap kanser payudara jika ibu, kakak, atau adik perempuan mempunyai kanser payudara.

Faktor genetik
 – wanita yang mempunyai BRCA1 dan BRCA2 lebih berisiko untuk menghidap barah payudara.

Wanita yang mempunyai risiko tinggi untuk menghidap kanser payudara perlu melakukan
mamogram dan MRI setiap tahun
 bermula dari umur 30 tahun.

Walau bagaimanapun, bukan semua wanita perlukan imbasan MRI setiap tahun.

Namun, wanita yang mempunyai risiko yang tinggi perlu mula berbincang dengan doktor masing-masing supaya persediaan yang lebih rapi dapat dilakukan.

Cara yang betul untuk mengambil ujian mamogram

Ramai wanita yang melakukan ujian mamogram, namun mereka tidak melakukan sebarang
follow-up
. Jika anda ingin mendapatkan lebih informasi mengenai mamogram, anda boleh:

Pastikan mamogram anda mempunyai sijil daripada
U.S. Food and Drug Administration
 (FDA). Sijil ini menunjukkan bahawa mamogram yang anda ambil sah dan mengikut standard.

Pastikan anda lakukan mamogram mengikut jadual. Kemudian, berbincang dengan doktor supaya anda boleh melakukannya mengikut keselesaan diri.

Lakukan
follow-up
 untuk mengetahui dengan lebih lanjut mengenai keputusan ujian anda. Jangan anggap keputusan yang diterima adalah normal tanpa meminta sebarang penjelasan daripada doktor terlebih dahulu.

Cuba lakukan ujian mamogram di tempat yang sama setiap tahun. Dengan cara ini, keputusan ujian anda boleh dibandingkan dari tahun ke tahun.

Kesimpulan

Kanser payudara mempunyai kadar kesembuhan yang tinggi jika dikesan ketika ia masih belum belum merebak. Seperti kanser lain juga, pengesanan awal adalah kunci utama kesembuhan.

Selain mamogram, wanita juga boleh lakukan
pemeriksaan kendiri secara berkala
. Walau bagaimanapun, pemeriksaan kendiri tidak setepat mamogram dan ia tidak dapat mengesan kanser dengan tepat.

Kadangkala, pemeriksaan kendiri juga boleh buatkan pesakit rasa gelisah dan takut. Oleh sebab itu, lebih baik jika anda serahkan semuanya kepada pihak pakar.

Pakar boleh melakukan pemeriksaan langkah demi langkah yang dapat membantu untuk mengesan kehadiran kanser.

Namun, langkah pencegahan yang terbaik sudah tentulah dengan mengamalkan gaya hidup yang sihat. Elakkan merokok atau minuman beralkohol dengan terlalu kerap.


Bolehkah Penghidap Kencing Manis Minum Air Kelapa, Tak Naik Ke Paras Gula?

Selalunya individu yang menghidapi diabetes akan menjaga aspek pemakanan dan mengelakkan sebarang minuman manis. Tetapi boleh ke penghidap kencing manis minum air kelapa?

Untuk mendapatkan lebih banyak info tentang Kencing Manis, sila dapatkannya
di sini.

Penyakit kencing manis

Diabetes atau penyakit kencing manis
 adalah merupakan antara penyakit pembunuh utama di Malaysia selain kanser dan penyakit jantung.

Kencing manis atau diabetes mellitus merupakan satu penyakit, di mana keadaan metabolisme badan terganggu sehingga mengakibatkan
glukosa di dalam badan tidak dapat dimanfaatkan
 sebagai tenaga secara maksimum.

Bagaimana anda boleh mengalami kencing manis?

Ia terjadi apabila pankreas gagal berfungsi secara normal yang mengakibatkan penghasilan hormon insulin yang tidak cukup untuk membawa masuk gula ke dalam sel badan.

Tanpa kandungan insulin yang mencukupi, ia akan menyebabkan terjadinya lebihan gula di dalam saluran darah.

Keadaan ini akan membuatkan
penghidap diabetes
berasa keletihan dan kekurangan tenaga kerana tiada gula dibekalkan ke dalam sel.

Terdapat beberapa faktor atau punca yang akan
meningkatkan risiko  diabetes kepada seseorang individu
, antaranya:

Mempunyai berat badan yang berlebihan, kegemukan atau obesiti

Tidak mengamalkan rutin bersenam secara teratur dan mempunyai gaya hidup tidak aktif

Tidak menjaga aspek pemakanan. Mengambil terlalu banyak makanan yang tinggi kandungan lemak dan kurang kandungan serat

Mempunyai sejarah keluarga yang pernah mengalami diabetes

Peningkatan usia

Simptom diabetes

Tanda dan simptom awal penyakit kencing manis
adalah seperti:

Kerap berasa dahaga dan kerap kencing pada waktu malam.

Tanda kencing manis yang paling biasa ialah selalu berasa haus. Pada waktu malam pula, individu akan selalu mempunyai keinginan untuk kencing.

Berat badan menyusut secara drastik.
Walaupun anda mengamalkan diet pemakanan seperti biasa, tetapi anda tetap
mengalami kehilangan berat badan?
 Inilah antara simptom kencing manis.

Jarak penglihatan terjejas.
Antara
simptom kencing manis
yang selalu diabaikan adalah apabila wujud kesukaran untuk melihat dengan jelas.

Rasa kebas pada tangan dan kaki.
Keadaan ini berlaku disebabkan oleh kerosakan pada sistem saraf atau pembuluh darah yang menyebabkan seseorang individu mengalami simptom seperti
kesemutan, kebas atau bengkak pada tangan dan kaki.

Luka yang lambat sembuh.
Sistem saluran darah yang rosak akibat gula berlebihan akan turut memberikan kesan kepada
 penyembuhan luka
 kerana darah tidak dapat disalurkan kepada sel-sel badan.

Baca juga:

Boleh ke penghidap kencing manis minum air kelapa?

Anda sudah mengetahui apakah itu kencing manis, punca serta simptomnya. Jadi berbalik kepada persoalan utama, adakah boleh penghidap kencing manis minum air kelapa?

Air kelapa asli daripada sumber buah kelapa merupakan
 air yang selamat dan bersih untuk diminum.

Mineral air kelapa adalah sama dengan sel-sel yang anda perlukan untuk kesihatan termasuk
kalsium, zat besi, kalium, natrium, tembaga dan
zink.

Air kelapa, daripada kelapa hijau adalah sangat sihat. Kelapa mempunyai indeks glisemik rendah, rendah karbohidrat, serat yang tinggi dan protein.

Setiap auns kelapa parut mengandungi sekitar 5 gram serat.
Anda perlu mengambil 30 – 35 gram
serat setiap hari.

Kelapa mempunyai pelbagai ciri-ciri pemakanan yang boleh membantu dalam rawatan pelbagai masalah kesihatan seperti kencing manis.

Ia merupakan satu pilihan yang baik untuk individu yang mempunyai masalah kencing manis kerana ia mengandungi pelbagai nutrien yang diperlukan untuk
mengawal gula dalam darah.

Manfaat air kelapa termasuk:

Kencing manis minum air kelapa #1. Bantu melancarkan peredaran darah

Pesakit kencing manis biasanya akan mempunyai beberapa masalah seperti penglihatan kabur atau kebas kerana peredaran
darah yang lemah.

Apabila individu yang mempunyai kencing manis minum air kelapa, ia boleh meningkatkan aliran darah dalam badan dan juga berfungsi untuk membesarkan urat yang membantu darah untuk mengalir dengan mudah.

Ia memberikan kelegaan daripada beberapa kesan sampingan penyakit.

2. Air kelapa boleh bantu mengurangkan berat badan

Air kelapa boleh mengurangkan keinginan makan anda dan menghalang anda daripada memakan sebarang makanan.

 Ia mempunyai kandungan baik seperti
mineral, lemak baik, garam dan
kolesterol.

Individu dengan kencing manis perlu memantau tahap berat badan dan
gula darah
 mereka. Anda boleh mengambil segelas air kelapa apabila anda berasa lapar.

3. Meningkatkan metabolisme jika pesakit kencing manis minum air kelapa

Air kelapa mengandungi beberapa ciri yang memberi kuasa kepada peningkatan kadar metabolik dalam badan anda.

Apabila kadar metabolisma anda mengembang,
proses
pencernaan
 gula menjadi cepat
.

Akibatnya, insulin tambahan dalam darah akan terbakar dengan cepat. Ini bermakna anda akan mempunyai lebih tenaga dalam badan anda.

Oleh itu, adalah sangat bagus untuk individu penghidap kencing manis minum air kelapa, sekurang-kurangnya dua kali seminggu.

4. Air kelapa mengandungi sumber nutrien penting

Air kelapa adalah bahan makanan yang mengandungi rendah karbohidrat dan serat yang tinggi. Ia juga
mengandungi antioksida, mineral,
 omega-3 asid lemak dan lain-lain.

Semua kandungan itu adalah penting untuk penghidap kencing manis mengurangkan tahap gula dalam darah dan berat badan mereka.

Air kelapa
meningkatkan kadar metabolisme
, sekali gus menyebabkan darah dapat membawa oksigen dengan lebih cekap.

Oleh sebab itu, anda akan lebih bertenaga untuk melakukan aktiviti harian.

Kencing manis minum air kelapa #5. Sifat antivirus

Kelapa mempunyai sifat antivirus. Oleh yang demikian, ia membantu dalam memerangi jangkitan.

Ia juga memberi manfaat penting kepada individu dengan kencing manis yang mengamalkan meminum air kelapa.

Ia adalah
minuman yang rasanya sejuk dan boleh diminum bila-bila masa.

Tetapi sentiasa ingat bahawa apa-apa yang diambil perlu berpatutan supaya tiada isu lain yang timbul pada masa depan.

Jadi minum dalam kadar yang berpatutan dan dapatkan nasihat doktor anda sebelum
menambahnya ke dalam pelan diet anda.


Sakit Semasa Seks & Keluar Lelehan Dari Faraj? Ini Antara Gejala Penyakit Kelamin (STD)

Penyakit kelamin STD adalah jangkitan yang boleh anda diperoleh daripada kegiatan hubungan seks dengan seseorang yang dijangkiti. Terdapat lebih daripada 20 jenis STD, termasuk:

Chlamydia

Gonorea

HIV / AIDS

HPV

Sifilis

Keradangan uretra (uretritis)

Epididimitis

Jangkitan vulvovaginal (Herpes genitalis, Trichomoniasis, Candidiasis, dan lain-lain)

PID (penyakit radang pelvik)

Apakah kebarangkalian Penyakit Kelamin STD?

Masalah kesihatan ini adalah biasa, tetapi dalam beberapa sebab, ia boleh menjadi lebih teruk bagi perempuan berbanding lelaki.

Jika seorang wanita mempunyai STD dan hamil, ia boleh menyebabkan masalah kesihatan yang serius bagi bayi dalam kandungan.

Ia boleh ditangani dengan mengurangkan faktor risiko anda dan menggunakan ubat-ubatan. Sila berbincang dengan doktor anda untuk mendapatkan maklumat lanjut.

Untuk mendapatkan lebih banyak info tentang Kesihatan Seksual sila dapatkannya
di sini.

Simptom-simptom

Apakah simptom-simptom Penyakit Kelamin STD?

Antara simptom-simptom STD yang biasa adalah:

Luka atau benjolan pada alat kelamin atau di kawasan lisan atau rektum

Mengalami kencing atau membakar kencing

Lelehan daripada zakar

Lelehan atau bauan daripada faraj yang luar biasa

Pendarahan faraj yang luar biasa

Sakit semasa seks

Kelenjar limfa
 yang sakit atau bengkak, terutamanya di pangkal paha atau kadang-kadang lebih meluas

Kesakitan perut di bahagian bawah

Simptom umum seperti demam, kelemahan

Ruam atas badan, tangan atau kaki

Perlu diingatkan bahawa terdapat beberapa STD yang akan kekal “senyap” untuk beberapa tempoh masa dan hanya boleh menunjukkan beberapa simptom ringan (contohnya 80-90% daripada wanita dan >50% daripada lelaki dengan jangkitan
C. trachomatis
 pada alat kelamin kurang menunjukkan simptom).

Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang apa-apa simptom, sila berjumpa dengan doktor anda.

Bila saya harus berjumpa doktor?

Anda harus menghubungi doktor anda jika berada dalam keadaan yang berikut:

Anda aktif secara seksual dan mungkin terdedah kepada Penyakit kelamin STD

Anda mempunyai tanda dan gejala penyakit kelamin STD

Apabila anda mempertimbangkan untuk menjadi aktif secara seksual atau ketika setelah anda mencapai usia 21 tahun – tidak kisah mana yang lebih awal

Sebelum anda memulakan hubungan seks dengan pasangan baru

Tubuh setiap orang bertindak secara berbeza. Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Virus seperti virus HIV
, hepatitis B, Herpes complex dan
virus papilloma manusia (HPV)

Bakteria seperti N. gonorrhea, Chlamydia trachomatis, Treponema pallidum, Mycoplasma

Parasit (Trichomonas)

Kulat seperti Candida

Faktor-faktor Risiko

Terdapat banyak faktor risiko untuk Penyakit Kelamin std, seperti:

Mereka yang mempunyai ramai pasangan seks atau mempunyai hubungan poligami

Lelaki homoseksual

Mereka yang melakukan seks tanpa perlindungan

Pekerja seks komersial

Penyalahgunaan dadah sehingga cenderung kepada mengamalkan tingkah laku seks berisiko tinggi

Penyalahgunaan alkohol atau dadah dan mempunyai pasangan seks yang terlibat dalam aktiviti-aktiviti sebegini

Mereka yang berkongsi jarum yang sama

Mereka yang hidup dalam komuniti yang mempunyai kadar jangkitan STD yang tinggi

Diagnosis dan Rawatan

Jika sejarah kegiatan seksual dan tanda-tanda serta simptom semasa anda menunjukkan bahawa anda mempunyai STD, ujian makmal boleh dilaksanakan bagi mengenal pasti punca dan mengesan masalah:

Ujian darah
. Ujian darah boleh mengesahkan diagnosis HIV atau peringkat akhir penyakit sifilis.

Sampel air kencing
. Beberapa STD boleh disahkan dengan sampel air kencing.

Sampel cecair
. Jika anda mempunyai luka kelamin yang aktif, ujian cecair dan sampel dari luka boleh dilakukan untuk mendiagnosis jenis jangkitan. Pelepasan dari saluran uretra juga boleh digunakan dalam beberapa kes. Ujian makmal terhadap bahan dari luka kelamin atau lelehan digunakan untuk mendiagnosis beberapa STD.

Bagaimana pesakit Penyakit Kelamin STD dirawat?

Antibiotik:
 paling berkesan untuk menyembuhkan banyak jangkitan bakteria dan parasit yang berjangkit secara seksual, termasuk gonorea, sifilis, chlamydia dan trichomoniasis.

Ubat antivirus: boleh mengurangkan risiko jangkitan baru atau ulangan jika anda mengambilnya setiap hari. Lebih cepat anda memulakan rawatan, lebih berkesan ia untuk mengubati atau merawat penyakit anda.

Ubat-ubat ini mesti digunakan dan diselia di bawah petunjuk doktor.

Perubahan gaya hidup & rawatan sampingan

Gaya hidup dan kaedah pengubatan sampingan yang berikut mungkin boleh membantu anda mengatasi masalah kesihatan ini:

Mengamalkan pemakanan yang sihat

Berhenti merokok

Berhenti menggunakan dadah haram

Melakukan senaman

Amalkan hubungan seks yang lebih selamat

Sentiasa dapatkan ujian dan rawatan (jika dijangkiti) untuk STD

Ambil ubat anda seperti yang ditetapkan

Ikuti kawalan “4C”: menjejak kenalan (
contact
), memastikan pematuhan dengan rawatan (
compliance
), dan kaunseling mengenai pengurangan risiko (
counselling
) yang merangkumi promosi dan peruntukan bagi kondom (
condom
).

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Terkejut Anak Baru Lahir Ada Talasemia, Ini Antara Komplikasi Mungkin Terjadi!

Bergantung kepada tahap penyakit
talasemia yang dialami oleh pesakit
, komplikasi talasemia mungkin berbeza bergantung kepada individu masing-masing namun kebanyakan pesakit yang membawa gen talasemia α atau β tidak menunjukkan sebarang tanda atau gejala!

Tanda-tanda anemia hemolitik
 contohnya kulit pucat dan hepatosplenomegali sejak lahir (dalam talasemia α) atau beberapa bulan selepas lahir (dalam talasemia β) menunjukkan bahawa ia adalah sejenis penyakit yang serius, terutama jika terdapat sel darah merah kecil yang berkurang.

Untuk mendapatkan lebih banyak informasi tentang Gangguan Darah, sila dapatkannya
di sini
.

Komplikasi talasemia yang bahaya

#1. Zat besi yang berlebihan

Ini merupakan salah satu punca utama kematian bagi pesakit yang mempunyai talasemia.

Apabila sel darah merah
 yang mengandungi hemoglobin abnormal pesakit telah musnah atau sel darah merah yang ditranfusi menjadi semakin tua, sejumlah besar zat besi akan dikeluarkan dan perlahan-lahan terkumpul di dalam organ seperti hati atau jantung, yang mana menyebabkan fibrosis dan kegagalan organ.

Gangguan endokrin sekunder di dalam pesakit yang menjalani
 banyak transfusi darah
, menunjukkan:

Hipotiroidisme

Hipopituitarisme

Kurang ketinggian

Diabetes

#2. Jangkitan

Risiko ini tinggi terutamanya pada pesakit yang
organ limfa telah dibuang
. Hal ini disebabkan oleh kepentingan limfa dalam imungenesis.

#3. Deformasi tulang

Bagi pesakit yang mengalami talasemia teruk, sel darah merah telah musnah, menyebabkan pertambahan eritrosit di dalam sumsum tulang untuk menggantikan semula sel yang musnah ini.

Fungsi
sumsum tulang yang berlebihan
 menyebabkan tulang menjadi cacat dan bertukar rapuh serta mudah pecah.

Tulang pipih seperti tengkorak muka akan menjadi sangat herot.

Kanak-kanak
yang mengalami talasemia teruk
 mempunyai dahi, hujung hidung dan tulang rahang yang membuatkan wajah tersembul.

#4. Limpa membesar (splenomegali)

Terdapat fungsi fisiologikal penting bagi limfa yang mana tersenarai di bawah:

Membuang sel abnormal seperti sel darah merah yang sudah tua

Menghasilkan antibodi, terlibat dalam tindak balas imun

Simpanan sel darah merah, sel darah putih, dan platelet. Semua ini bersedia untuk dikeluarkan ke dalam
sistem peredaran darah
 apabila perlu.

Bagi komplikasi talasemia, limfa perlu berfungsi secara berlebihan bagi memusnahkan sel darah merah abnormal yang telah menjadi besar dan disfungsi.

Limfa menyebabkan
 anemia menjadi bertambah teruk
 kerana mengurangkan jangka hayat sel darah merah yang diterima melalui transfusi darah.

Oleh itu, hal ini membuatkan risiko jangkitan meningkat. Bagi kes spenomegali, pesakit perlu melakukan splenektomi (pembedahan membuang limfa).

#5. Penyakit Jantung

Komplikasi kardik adalah salah satu daripada punca utama kematian bagi pesakit yang mempunyai keadaan teruk. Ini disebabkan oleh zat besi yang berlebihan melekat di dalam otot jantung yang mana mengakibatkan
kegagalan jantung
 kongestif dan aritmia.

Rawatan komplikasi talasemia

Rawatan bergantung kepada jenis, simptom komplikasi talasemia dan keseriusan kondisi ini!

Talasemia minor

Tanda dan simptom biasanya sedikit sahaja serta tidak perlu dirawat. Kadangkala
transfusi darah khusus
 diperlukan selepas pembedahan, selepas bersalin atau apabila terdapat jangkitan.

Talasemia sederhana atau teruk

Bagi situasi yang berbahaya, transfusi darah diperlukan sekurang-kurangnya 8 kali setahun.

Selepas lebih kurang 10 hingga 20 transfusi darah yang telah dilakukan, badan akan mengandungi lebihan jumlah
zat besi yang boleh merosakkan jantung,
 hati dan organ lain.

Bagi
mengelakkan zat besi berlebihan
, terapi pengkelatan zat besi, ubat melalui intravena, subkuteneus atau oral perlu digunakan untuk komplikasi talasemia dikurangkan.

Beberapa kes yang teruk mungkin memerlukan pemindahan sel dasar, tetapi kaedah ini memerlukan pemindahan sel dasar yang bersesuaian, di mana sangat rumit dan berisiko.

Perubahan gaya hidup dan kaedah rawatan sampingan

Perubahan gaya hidup atau kaedah rawatan sampingan yang disarankan untuk dijadikan sebagai rutin harian bagi pesakit penyakit talasemia ialah:

Elakkan
zat besi yang berlebihan
.
 Cuba untuk tidak mengambil ubat zat besi dengan sendiri

Amalkan diet serba sihat.
 Diet seimbang yang kaya dengan nutrien dapat mengekalkan badan yang sihat. Asid folik boleh digunakan untuk meningkatkan penghasilan sel darah merah, tetapi harus dipreskripsi oleh doktor. Cuba untuk kekalkan tulang terisi dengan penyerapan kasium dan vitamin D. Rujuk doktor anda bagi mengetahui bila anda boleh mengambil ubat-ubat ini

Elakkan infeksi orang lain.
 Cuci tangan anda lebih kerap dan elakkan bersentuhan dengan orang yang sakit. Terutamanya jika anda telah menjalani splenektomi, pesakit talasemia perlu divaksin untuk melawan flu, ensefalitis, pneumonia dan hepatitis B.

Jika anda mempunyai simptom-simptom jangkitan, anda perlu berjumpa doktor untuk
kondisi ini dirawat dengan segera
!


Ini SEBAB Senggama Dengan Tusukan Di Dubur Boleh Jadi Punca Buasir Dan Risiko Lain

Bagi sesetengah individu, anal seks mempunyai daya tarikan tersendiri yang boleh memenuhi kepuasan seksual.

Walau bagaimanapun, jenis seks ataupun hubungan intim melalui penetrasi di dubur ini dikatakan boleh jadi
punca buasir
.

Ini kerana seks melalui anus ini boleh menyebabkan dubur terasa sakit dan juga berdarah. Adakah seks melaui dubur ini benar-benar boleh jadi salah satu punca buasir?

Untuk mendapatkan lebih banyak info tentang Sistem Penghadaman sila dapatkannya
di sini.

Bagaimana buasir boleh muncul di dubur?

Sebelum mengetahui bagaimana anal seks boleh
jadi punca buasir
, anda perlu tahu dahulu bagaimana buasir boleh terbentuk di dubur.

Buasir atau juga dikenali sebagai
haemorrhoid
, adalah satu benjolan yang terkandung pembuluh darah vena yang berada di dalam rongga rektum atau tergantung di sekitar lubang dubur anda jika ia boleh dilihat dari luar.

Menurut pernyataan Dr. Michael Valente yang dikupas di
Cleveland Clinic
, buasir sebenarnya adalah satu bahagian yang normal dalam tubuh manusia.

Punca buasir menjadi salah satu masalah kesihatan adalah apabila pembuluh darah tersebut mengalami iritasi, membengkak lalu menyebabkan kesakitan.

Menurut Dr. Alexis Grucela, Pembantu Doktor Pembedahan Kolorektal di
NYU Langine Medical Center
, buasir boleh membengkak dan menyebabkan kesakitan kerana kawasan di sekitar dubur mendapat terlalu banyak tekanan.

Tekanan besar ini biasanya disebabkan oleh
meneran tinja dengan terlalu kuat dan lama
 seperti ketika sedang sembelit.

Penyebab lain yang menyebabkan peningkatan tekanan pada pembuluh darah di kawasan dubur adalah
kehamilan.

Wanita yang sedang hamil juga lebih berisiko untuk mengalami buasir
 kerana rahimnya akan terus membesar sehingga
memberikan tekanan di bahagian bawah tubuh
.

Begitu juga jika anda kerap duduk terlalu lama atau sering mengangkat benda-benda berat.

 Ia juga dapat menyebabkan peningkatan tekanan pada pembuluh darah di dubur sehingga
menyebabkan buasir membengkak
 dan mengalami keradangan.

Oleh itu, bagaimana anal seks boleh menyebabkan buasir?

Menurut Dr. Alex Ky-Miyasaka, seorang pakar bedah kolorektal di
Mount Sinai Medical Center
, bersenggama dengan tusukan di dubur ini tidak menyebabkan kemunculan buasir baharu pada tubuh anda.

Walau bagaimanapun, penetrasi atau kemasukan zakar ke dalam anus secara tidak langsung dapat menyebabkan iritasi pada buasir yang sudah anda alami.

Buasir yang sedia ada bengkak
 akan terus berasa sakit akibat daripada gesekan semasa penetrasi. Ini menyebabkan anda akan berasa sakit ketika melakukan hubungan anal seks.

Tambahan lagi, dubur tidak menghasilkan bahan pelincir semula jadi seperti faraj yang boleh membuatkan penetrasi berasa lebih mudah dan kurang sakit.

Gesekan yang kering pada dubur boleh menjadikan benjolan buasir tersebut menjadi haus, terluka dan koyak sehingga menyebabkan pendarahan.

Pakar perubatan juga berpendapat bahawa penetrasi
melalui dubur
 dapat menyebabkan iritasi atau mengoyakkan lapisan dubur yang sudah sedia ada mempunyai buasir, sehingga menyebabkan rekahan pada lubang dubur.

Baca juga:

Risiko lain tusukan di dubur

Selain daripada memburukkan buasir yang sedia ada, seks melalui dubur ini juga mempunyai beberapa risiko kesihatan yang lain.

Antaranya, ia boleh membuatkan dinding dubur mengalami iritasi. Dubur berbeza dengan faraj, kerana faraj akan mengeluarkan lebih banyak
cecair pelincir
 semula jadi apabila semakin terangsang.

Kulit di dalam dubur tidak diciptakan sama seperti kulit di dalam faraj. Oleh sebab itu, ia berisiko untuk mengalami koyakan dan berdarah.

Apabila kulit dalam dubur telah terbuka, koyakan yang berlaku ini akan lebih berisiko tinggi menjadi pintu kemasukan bakteria dan juga virus penyebab
penyakit kelamin
 dari satu individu kepada individu lain.

Apatah lagi jika anal seks yang anda lakukan itu tidak menggunakan sebarang
penggunaan kondom.

Jadi, dapatkan nasihat daripada pakar perubatan dahulu sekiranya anda sedia ada mempunyai buasir dan bercadang melakukan hubungan intim melalui anus.


Malu Lihat Selulit Sekitar Kulit Badan, Ini 6 Cara Yang Boleh Mengurangkannya

Wanita dan masalah selulit adalah keadaan biasa yang sering berlaku. Tetapi apakah punca selulit muncul pada tubuh? Jom ketahuinya dalam perkongsian artikel ini.

Untuk mendapatkan lebih banyak info tentang Kesihatan Kulit, sila dapatkannya
di sini.

Punca selulit pada wanita

Selulit adalah
bahagian kulit yang kelihatan seperti tidak rata
. Ia terbentuk apabila tisu lemak bahagian dalam pada kulit menolak ke atas tisu penghubung.

Dianggarkan lebih 85% wanita berusia 21 tahun ke atas mempunyai masalah selulit. Walaupun masalah ini boleh berlaku kepada sesiapa, namun ia jarang berlaku kepada lelaki.

Tidak banyak yang diketahui apa yang menyebabkan masalah ini. Tetapi terdapat beberapa faktor yang boleh menyebabkan kemunculannya, adalah seperti:

Pertambahan usia

Perubahan hormon – seperti penurunan estrogen, insulin

Keradangan tisu

Peningkatan tisu lemak disebabkan kenaikan berat

Kehilangan kolagen – kitaran oksigen rendah

Masalah peredaran lemak – masalah umum pada bahagian kaki

Aliran limfa lemah

Penipisan epidermis – lapisan luar kulit

Metabolisme perlahan

Kurang melakukan aktiviti fizikal

Dehidrasi

Peningkatan lemak badan

Simptom masalah selulit pada wanita

Kemunculan permukaan yang berlekuk-lekuk, menggerutu – seperti kulit oren – yang kerap berlaku pada bahagian perut, punggung dan paha adalah antara simptom selulit. Masalah ini juga boleh berlaku pada bahagian bawah lengan dan payudara.

Untuk masalah selulit ringan, ia tidak akan jelas kelihatan kecuali apabila kulit ‘dicubit’.

Punca selulit: Fahami faktor risiko

Masalah yang sering dan lebih dialami oleh individu wanita ini, kebanyakannya berlaku selepas akil baligh. Ini kerana lemak wanita biasa diedarkan pada bahagian paha, pinggul dan punggung – yang merupakan kawasan umum munculnya selulit.

Ia biasa berlaku seiring dengan
pertambahan usia, penuaan
– di mana kulit menjadi semakin kurang keanjalan.

Pertambahan berat juga boleh menyebabkan masalah ini menjadi lebih ketara, tetapi individu yang kurus juga mungkin mempunyai selulit.

Adakalanya faktor genetik juga memainkan peranan dalam kewujudan selulit selain gaya hidup yang tidak sihat dan tidak aktif yang cenderung menyebabkan munculnya masalah ini, termasuk faktor kehamilan.

Baca juga:

Rawatan

Kenyataannya, tiada sebarang
rawatan yang boleh menyingkirkan selulit
 secara efektif. Berikut antara rawatan yang boleh mengurangkan penampilan selulit, sekurang-kurangnya untuk tempoh sementara.

Berat badan bantu cegah punca selulit

Jika anda mempunyai masalah berat badan berlebihan atau obesiti, mengurangkan berat badan melalui pengambilan diet pemakanan yang sihat dan senaman secara teratur, mungkin dapat membantu mengurangkan kewujudan kulit menggerutu ini.

Menyedut lemak

Menyedut lemak atau lebih dikenali sebagai
liposuction
 – antara rawatan untuk masalah selulit – di mana lemak akan diserap keluar dari badan.

Proses ini mungkin boleh membantu membentuk badan tetapi ia tidak membuang selulit dan mungkin menyebabkan masalah ini semakin teruk. Jadi ia mungkin bukan rawatan yang sesuai.

Urutan

Ia berdasarkan idea untuk memberikan urutan pada bahagian yang bermasalah untuk meningkatkan pengedaran darah dan mengurangkan pengekalan cecair dalam badan. Ia mungkin dapat memberikan keadaan pinggul dan punggung yang lebih baik.

Laser, atasi punca selulit

Dikenali sebagai sistem radiofrekuensi, yang memberikan hasil lebih baik. Merupakan gabungan antara urutan,
liposuction
 atau terapi cahaya.

Ia mencairkan lemak, meningkatkan penghasilan kolagen dan mengetatkan kulit, meningkatkan peredaran darah, dan mengurangkan pengekalan cecair. Hasil dari rawatan ini mampu bertahan untuk tempoh 6 bulan.

Minum air

Meminum lebih banyak ai
r merupakan antara pilihan rawatan yang mudah untuk dilakukan yang dapat membantu mengatasi masalah sembelit.

Ia bukan sahaja akan membantu mengekalkan hidrasi pada badan, tetapi air juga membantu menyingkirkan toksin yang cenderung menyebabkan pengumpulan lemak. Air juga membantu menggalakkan peredaran dan aliran limfa.

Senaman

Sesetengah senaman kaki dan
glute
 boleh membantu mengetatkan kulit pada sekitar kawasan paha. Ia juga membantu mengurangkan masalah pada kulit ini. Senaman tidak akan menghilangkan masalah ini tetapi ia menjadikan otot lebih kuat dan kulit lebih anjal dan ketat yang sekali gus mengurangkan penampilannya.

Berikut antara beberapa senaman yang boleh anda cuba;
squat, jump-squat, step-up, Glute/leg kick-backs
dan
side-to-side.
 Antara senaman lain yang boleh membantu mengurangkan selulit adalah seperti berbasikal, menari, mendaki, berlari, berenang dan berjalan.

Gaya hidup sihat

Seperti yang dikatakan awal tadi, tiada cara untuk mencegah punca selulit. Ia merupakan satu keadaan biasa yang meningkat selari dengan peningkatan usia dan pilihan gaya hidup tertentu.

Anda sememangnya tidak boleh mengawal pertambahan usia, tetapi perubahan gaya hidup yang lebih sihat boleh mengurangkan jumlah kewujudan selulit pada bahagian paha.


Air Mani Tak Keluar, Bahkan Masuk Ke Dalam Pundi Kencing Semasa Orgasme! Bahaya Ke?

Jika diikutkan logik akal,
lelaki pancut air mani keluar apabila mencapai klimaks seksual
, kan? Namun tahukah anda pancutan tersebut boleh bertukar arah?

Mungkin ada yang berkerut memikirkan apa yang cuba disampaikan oleh penulis.

Apa yang perlu anda tahu adalah, terdapat situasi di mana pancutan air mani berlaku secara terbalik.

Ini bermakna, air mani tidak keluar daripada zakar, sebaliknya masuk ke dalam pundi kencing. Alirannya bertentangan dengan keadaan normal sehingga menyebabkan lelaki mengalami orgasme kering (tanpa air mani).

Fenomena ini, walaupun dengar seperti menakutkan,
tidak dianggap sebagai penyakit atau ancaman
 terhadap tahap kesihatan seksual anda.

Baca artikel ini untuk mengetahui selanjutnya.

Pancutan air mani terbalik, bagaimana ia boleh berlaku?

Fenomena air mani masuk ke dalam pundi kencing dan tidak terpancut keluar dikenali sebagai ejakulasi terbalik (ejakulasi retrograd).

Seperti yang anda sedia maklum, air kencing dan air mani keluar melalui saluran yang sama (uretra).

Pada leher pundi kencing (sebelum memasuki saluran uretra), terdapat otot yang
mengawal pergerakan keluar masuk air kencing
.

Semasa anda menahan kencing, otot tersebut akan mengalami kontraksi sehinggalah anda bersedia untuk kencing. Maka otot tersebut akan relaks bagi membolehkan aliran keluar air kencing.

Begitu juga konsepnya semasa anda mengalami ejakulasi. Otot tersebut akan menahan air mani daripada mengalir masuk ke dalam pundi kencing.

Aliran air mani seharusnya keluar daripada zakar
 bagi membolehkan ia untuk bersenyawa dengan ovum.

Namun, dalam keadaan tertentu, otot tersebut boleh gagal mengalami kontraksi sehingga menyebabkan aliran air mani berlaku secara terbalik.

Anda akan mengalami orgasme, namun tiada air mani yang keluar. Situasi ini dinamakan sebagai orgasme kering.

Adakah keadaan ini akan mempengaruhi tahap kesuburan lelaki?

Apabila berbicara mengenai hubungan seksual, ada dua konteks yang seharusnya diberi perhatian; nikmat seksual dan kesuburan.

Adakah orgasme kering akan menjejaskan keseronokan seksual?

Perkara ini bergantung kepada individu. Ada yang masih boleh merasai kenikmatan orgasme walaupun tanpa pancut air mani.

Namun, ada juga yang berasa tidak selesa memandangkan air mani tidak keluar atau hanya keluar sedikit semasa mereka mencapai klimaks.

Pancut air mani yang mengalir masuk ke dalam pundi kencing akan bercampur dengan air kencing.

Hasilnya, air kencing anda mungkin kelihatan keruh selepas anda melakukan hubungan seks.

Bagaimana pula dengan tahap kesuburan
? Walaupun pancut air mani terbalik boleh menjejaskan kesuburan, ia bukanlah punca lazim bagi masalah ketidaksuburan.

Kajian yang diterbitkan pada tahun 2016 menunjukkan hanya 0.3 hingga 2% masalah kesuburan berpunca daripada lelaki pancut air mani terbalik.

Secara umumnya, anda sebenarnya tidak mempunyai sebarang isu dengan kesuburan, tiada masalah berkaitan dengan integriti sperma atau ovum.

Hanya sperma yang dilepaskan tidak sampai ke destinasi yang sepatutnya.

Punca dan rawatan lelaki pancut air mani terbalik

Walaupun kebanyakan penyakit berkaitan ejakulasi berpunca daripada masalah psikologikal (stres dan sebagainya), ejakulasi terbalik lazimnya berpunca daripada masalah fizikal.

Ia boleh berlaku apabila terdapat sebarang faktor yang mempengaruhi integriti otot pada bukaan pundi kencing.

Lazimnya, masalah tersebut seringkali berkait dengan kerosakan saraf seperti yang dialami oleh mereka yang menghidap penyakit:

Kencing manis

Sklerosis berbilang

Penyakit Parkinson

Kecederaan saraf tunjang

Kerosakan saraf juga boleh berlaku akibat kecederaan selepas
pembedahan yang melibatkan organ prostat atau pundi kencing
. Perkara ini boleh mengakibatkan masalah pancutan air mani terbalik.

Selain itu, keadaan ini juga boleh berpunca daripada kesan sampingan ubat yang sering dipreskripsikan untuk merawat masalah prostat, tekanan darah tinggi dan kemurungan.

Umumnya, masalah pancut air mani terbalik ini tidak memerlukan rawatan yang spesifik.

Namun jika anda sedang mengambil sebarang ubat untuk penyakit kronik, doktor mungkin akan menghentikan ubat tersebut buat sementara waktu untuk melihat kesannya terhadap ejakulasi.

Anda perlu faham, keputusan untuk menghentikan pengambilan ubat tidak boleh dibuat secara peribadi.

Ia perlu dipantau oleh doktor yang merawat bagi mengelakkan komplikasi masalah kesihatan kronik yang dialami.

Terdapat juga ubat yang boleh dipreskripsikan oleh doktor bagi membantu otot pada bukaan pundi kencing untuk mengalami kontraksi.

Pun begitu, jika masalah ini
berpunca daripada kecederaan otot atau saraf
, pengambilan ubat tidak akan memberikan sebarang kesan.

Kalau ia mempengaruhi tahap kesuburan dan anda sedang cuba untuk mendapatkan anak, rujukan kepada pakar kesuburan boleh meningkatkan peluang anda menimang cahaya mata.

Konklusi

Jika anda mengalami orgasme kering, adalah lebih baik untuk anda berjumpa dengan doktor bagi mengenal pasti punca ia berlaku. Ejakulasi retrograd boleh berpunca daripada pelbagai jenis masalah kesihatan.

Keadaan ini lazimnya
tidak mengancam nyawa atau mengganggu kenikmatan seksual
.

Walau bagaimanapun, jika anda mengalami kesukaran untuk mendapatkan anak, anda digalakkan untuk berjumpa dengan pakar kesuburan.


Ada Masalah Kulit Jerawat Atau Berkedut? Berita Baik, Terapi Cahaya LED Boleh Membantu!

Pernah dengar tentang terapi cahaya LED? Ia adalah rawatan kulit tidak invasif yang popular bagi
masalah jerawat
, kerosakan akibat sinar matahari, luka, dan masalah kulit yang lain.

Apa yang menariknya, terapi ini boleh dilakukan sama ada di klinik dermatologi ataupun hanya di rumah.

Rawatan ini berfungsi dengan menggunakan gelombang cahaya panjang yang berbeza-beza untuk mencetuskan proses penyembuhan semula jadi bagi memperbaiki kulit.

Kenali terapi cahaya LED

Diod pemancar cahaya (LED) ini sudah diamalkan sejak tahun 1960-an, tetapi akhir-akhir ini ia mula digunakan sebagai rawatan kulit.

Pihak NASA pada mulanya menghasilkan lampu LED untuk tujuan eksperimen terhadap perkembangan tumbuhan di angkasa.

Namun, sejak itu, LED didapati menunjukkan hasil yang lebih menjanjikan dalam penyembuhan luka dan pertumbuhan tisu manusia.

Gelombang cahaya panjang yang berbeza dalam lampu LED, termasuk biru dan merah, menembusi kulit pada kedalaman yang berbeza.

Selain itu, penembusan ini boleh mencetuskan proses biologi yang membantu kulit kembali segar dan sembuh daripada sebarang masalah.

Cahaya biru

Pakar percaya bahawa cahaya LED berwarna biru mengurangkan aktiviti pada kelenjar sebum, yang merupakan
kelenjar penghasil minyak kecil di kulit.

Pengurangan aktiviti ini menyebabkan kelenjar menghasilkan lebih sedikit minyak, yang membantu dalam menyembuhkan masalah kulit berjerawat.

Cahaya biru juga dapat membunuh sejenis bakteria yang menyumbang kepada masalah jerawat dengan menyebabkan keradangan berlaku.

Di samping itu, penyelidikan haiwan menunjukkan bahawa cahaya biru ini dapat meningkatkan penyembuhan luka terbakar darjah ketiga.

Cahaya merah

Lampu LED berwarna merah ini dapat memperbaiki kesan parut dan
tanda-tanda penuaan,
 seperti kedutan.

Ini kerana ia boleh bertindak pada fibroblas, sel kulit yang bertanggungjawab untuk penghasilan kolagen, protein dalam kulit dan tisu penghubung.

Tubuh kita tidak akan dapat menghasilkan jumlah kolagen yang sama akibat pertambahan usia, yang menyebabkan kulit mulai menunjukkan tanda-tanda penuaan.

Cahaya merah juga berfungsi dalam penyembuhan dan masalah keradangan kulit.

Antara kegunaan dan faedah terapi cahaya LED

Terapi cahaya LED dapat membantu merawat pelbagai masalah kulit, termasuk:

Jerawat

Dermatitis

Kulit kusam

Ekzema

Psoriasis

Rosacea

Kesan parut

Tanda-tanda penuaan, termasuk kedutan dan bintik-bintik gelap

Kerosakan matahari

Penyembuhan luka

Masalah keradangan kulit

Salah satu faedah utama terapi ini adalah rekod keselamatannya kerana menurut penyelidikan, terapi ini mempunyai profil keselamatan yang sangat baik.

Ia juga tidak mengandungi sinar UV, yang boleh membahayakan kulit. Tidak seperti pengelupasan kimia atau terapi laser, terapi ini tidak menyebabkan kesan luka bakar atau kemerahan.

Di samping itu, rawatan ini juga selamat untuk semua jenis dan warna kulit.

Adakah ia benar-benar berkesan?

Penyelidikan menunjukkan bahawa terapi cahaya LED berkesan untuk penyembuhan luka dan jenis kerosakan kulit yang lain.

Pada masa lalu, tentera laut menggunakan terapi ini untuk membantu dalam proses menyembuhkan luka.

Apabila ia digunakan bagi prosedur kosmetik, beberapa kajian menunjukkan alat terapi cahaya LED ini dapat memperbaiki pelbagai masalah kulit,
termasuk psoriasis
 dan jerawat.

Menurut
American Academy of Dermatology
, individu dengan masalah jerawat dapat melihat peningkatan yang ketara apabila menggunakan terapi cahaya LED ini.

Untuk mendapatkan hasil yang signifikan, anda bakal memerlukan beberapa sesi rawatan dan hasil terbaik dapat dilihat beberapa minggu selepas rawatan berakhir.

Keselamatan dan kesan sampingan

Secara umunya, terapi ini adalah selamat kerana prosedur ini bukan invasif dan tidak akan menyebabkan rasa terbakar atau sakit.

Walau bagaimanapun, para pakar mengingatkan bahawa kesan jangka panjang peranti ini masih belum diketahui.

Pun begitu, kesan sampingan jangka pendek jarang berlaku. Namun apabila ia berlaku, ia mungkin merangkumi masalah berikut:

Keradangan

Ruam

Kemerahan kulit

Kesakitan

Namun, anda tidak boleh melakukan terapi ini jika mengambil ubatan tertentu, seperti isotretinoin (Accutane) atau menggunakan sebarang rawatan topikal yang menyebabkan kulit sensitif terhadap cahaya matahari.

Bagi mereka yang sememangnya sudah mempunyai masalah kulit, lakukan konsultasi bersama pakar dermatologi terlebih dahulu sebelum melakukan terapi ini.

Cara-cara penggunaan

Terapi cahaya LED boleh dilakukan di klinik yang profesional atau hanya di rumah.

Semasa menjalani rawatan profesional, pakar dermatologi akan meminta para pelanggan untuk baring di bawah lampu LED.

Setiap sesi akan berlangsung lebih kurang 20 minit, dan anda mungkin akan memerlukan 10 sesi.

Manakala, menggunakan peranti LED di rumah mungkin lebih menyenangkan, namun, ia mungkin kurang berkesan jika dibandingkan dengan rawatan profesional.

Peranti ini biasanya tersedia dalam bentuk topeng yang diletakkan pada wajah selama beberapa minit, ia juga sesuai digunakan pada mana-mana bahagian badan, termasuk tangan, leher, dan dada.

Kesimpulan

Terapi cahaya LED merupakan rawatan yang selamat untuk beberapa masalah kulit, termasuk jerawat,
penuaan kulit
, luka, dan lain-lain.

Penyelidikan menunjukkan bahawa terapi ini mampu memberikan hasil yang menjanjikan, walaupun bukan bersifat kekal dan mungkin memerlukan rawatan susulan.

Sekiranya anda berminat untuk mencuba terapi ini, dapatkan khidmat nasihat bersama pakar dermatologi anda terlebih dahulu.


Masalah Kulit Kaki Merekah, Bengkak & Gatal, Ini Angkara Penyakit Ekzema Kaki!

Jenis
eczema
 yang sering berlaku di bahagian kaki dikenali sebagai stasis
, iaitu keradangan kulit yang menimpa
 mereka dengan masalah peredaran darah yang lemah.

Kondisi ini juga cenderung berlaku
di bahagian kulit kaki bawah
 kerana di situlah tempat darah biasanya berkumpul.

Apabila darah terkumpul di urat kaki bawah, maka tekanan dalam urat bakal meningkat.

Peningkatan tekanan ini kemudiannya akan merosakkan kapilari, iaitu saluran darah yang sangat kecil. Ini menyebabkan protein untuk membocor ke dalam tisu.

Kebocoran ini memicu pengumpulan sel darah, cairan, dan protein, lantas membuat kaki membengkak. Kebengkakan ini disebut
peripheral edema.

Penderita stasis ekzema biasanya mengalami bengkak kaki, luka terbuka,
kulit gatal dan kemerahan
.

Menurut 1 teori, protein yang disebut
fibrinogen
mungkin bertanggungjawab terhadap perubahan yang anda lihat pada kulit.

Apabila
fibrinogen
 membocor ke dalam tisu, badan anda mengubahnya menjadi protein berbentuk aktif, yang digelar
fibrin.

Ketika bocor,
fibrin
 bakal mengelilingi kapilari anda, membentuk
fibrin cuffs,
yang mampu mencegah oksigen daripada memasuki tisu anda.

Jadi, apabila sel tidak lagi berupaya menerima oksigen secukupnya, sel-sel tersebut
 boleh menjadi rosak dan mati
 lantas menjadi punca jenis
eczema
 ini.

Simptom umum yang anda perlu tahu

Gejala awal jenis ekzema stasis biasanya menjejaskan bahagian kaki bawah, tapi ia juga boleh menyebabkan:

Iritasi kulit

Kemerahan, kegatalan dan kebengkakan kulit,
 terutamanya pada mana-mana urat varikos

Bengkak di bahagian bawah dan pergelangan kaki, khususnya setelah berdiri lama

Semasa dermatitis stasis berlangsung, simptom awal ini berisiko untuk bertambah buruk.

Bahkan, gejala baharu boleh muncul! Ini termasuklah:

Kebengkakan yang merebak ke betis

Kulit gatal, kering, dan merekah

Ulser berwarna merah atau ungu
 yang meleleh atau kudis

Dalam kes yang teruk, beberapa kawasan di kaki bawah boleh menjadi sangat gatal, mengeras, bersisik, dan terdedah kepada jangkitan!

Stasis ekzema, apa dalang di sebaliknya?

Peredaran darah yang lemah dikenal pasti
berupaya memicu dermatitis stasis
.

Biasanya, pengaliran darah yang lemah berpunca daripada kondisi kronik (jangka panjang), seperti kekurangan vena (
venous insufficiency
)
.

Kekurangan vena berlaku apabila urat hadapi masalah untuk menghantar darah ke jantung anda.

Terdapat injap sehala di dalam urat kaki anda yang memastikan darah sentiasa mengalir ke arah yang betul, iaitu ke arah jantung.

Pada orang yang kekurangan vena, injap ini berisiko menjadi lemah, lalu menyebabkan darah mengalir semula ke bawah dan berkumpul di kaki.

Ini menjadikan pengumpulan darah yang memicu kondisi jenis ekzema stasis!

Vena varikos dan kegagalan jantung kongestif turut diketahui
menjadi punca pembengkakan kaki
 dan jenis ekzema stasis.

Kebanyakan keadaan yang mengakibatkan jenis
eczema
stasis ini biasanya muncul pada golongan yang berusia.

Pun begitu, terdapat juga beberapa sebab lain yang tidak berkaitan dengan usia, termasuk:

Trombosis urat dalam di kaki

Kecederaan trauma
pada bahagian kaki bawah

Jalani pembedahan, seperti urat kaki untuk pembedahan pintasan

Antara faktor-faktor risiko masalah ini

Beberapa faktor dilaporkan dapat meningkatkan risiko seseorang terkena jenis
eczema
ini, termasuk:

Berjantina wanita.

Berumur lebih daripada 50 tahun.

Mempunyai berat berlebihan atau gemuk.

Tekanan darah tinggi.

Hidap penyakit buah pinggang.

Bersalin.

Kerap berdiri atau duduk lama.

Kurang bersenam.

Bagaimana diagnosis & rawatan ekzema ini?

Untuk mendiagnosis jenis
eczema
 stasis ini, doktor akan memeriksa kulit kaki anda dengan teliti.

Mereka mungkin akan melakukan ujian ultrabunyi seperti
Doppler
 vena.

Ini adalah ujian bukan invasif yang menggunakan gelombang bunyi untuk memeriksa aliran darah di kaki.

Ada beberapa perkara yang boleh dilakukan di rumah untuk merawat jenis
eczema
di kaki ini, seperti:

Elakkan berdiri dan duduk dalam jangka masa yang lama.

Pakai stoking compression.

Pakai pakaian longgar untuk mengelakkan kerengsaan kulit.

Opsyen lain, kalian juga boleh meminta pendapat doktor mengenai jenis krim atau salap kulit yang boleh digunakan.

Perhatian! Elakkan menggunakan produk berikut:

Lanolin

Calamine
 dan losen lain yang mengeringkan kulit

Benzocaine
 dan ubat kebas lain

Salap antibiotik topikal seperti neomycin,
dek kerana risiko alahan

Doktor anda mungkin juga akan meminta untuk meletakkan pembalut basah pada kulit dan mempreskripsikan krim
atau salap steroid topikal
.

Jika kulit didapati telah dijangkiti, doktor biasanya akan mempreskripsikan antibiotik.

Pembedahan pula mungkin akan disyorkan untuk membetulkan urat varikos jika didapati menyakitkan.

Merawat kondisi yang memicu kekurangan vena; tekanan darah tinggi dan kegagalan jantung kongestif juga dapat bantu mengawal stasis ekzema anda.

Jenis
eczema
 stasis ini jangan sesekali dipandang enteng! Jika tidak dirawat, boleh mengakibatkan:

Parut kekal

Ulser kaki kronik

Osteomyelitis
, jangkitan tulang

Jangkitan kulit bakteria, seperti abses atau selulitis

Namun, jangan percaya dengan mitos
eczema penyakit berjangkit
kerana ia tidak benar!

Bagaimana ekzema ini boleh dicegah?

Stasis ekzema acap kali dipicu oleh penyakit kronik, seperti
kegagalan jantung kongestif
, menjadikannya sukar untuk dicegah sekiranya anda sudah pun berpenyakit.

Namun, kalian masih boleh mengurangkan risiko dengan
mencegah pembengkakan kaki
 (
peripheral edema
) yang menyebabkannya.

Senaman juga amat bagus dalam menurunkan risiko!

Malah, senaman adalah kaedah terbaik untuk tingkatkan peredaran darah dan mengurangkan lemak badan.

Di samping itu, jangan lupa menjaga diet ya! Mengehadkan jumlah garam dalam masakan dan makanan juga boleh membantu!


Buat 6 Cara Ini Sekarang Kalau Nak Kurangkan Sakit Lutut Anda, Memang Berkesan!

Anda tahu tak cara hilangkan sakit lutut atau petua hilangkan sakit lutut yang berkesan? Ini kerana s
akit lutut adalah hal yang sangat kerap berlaku, baik dalam kalangan orang tua, mahupun golongan muda.

Sendi ini adalah antara sendi yang paling penting dan paling banyak digunakan. Namun, ia tidak terlepas daripada mengalami kecederaan.

Memandangkan ia sangat penting, sakit lutut sering mengganggu pergerakan dan aktiviti harian. Untuk menyelesaikan masalah tersebut, baca artikel sehingga akhir untuk mendapatkan petua hilangkan sakit lutut.

Untuk mendapatkan lebih banyak info tentang Kesihatan Otot dan Tulang, sila dapatkannya
di sini.

Cara hilangkan sakit lutut

Sakit yang ringan hingga sederhana boleh dirawat di rumah. Sama ada
terseliuh atau disebabkan artritis
, ada banyak cara untuk mengatasinya.

Tetapi jika ia pada tahap yang teruk sehingga anda tidak mampu bangun, bantuan perubatan mungkin diperlukan. Sesetengah sakit lutut memerlukan ubat-ubatan tertentu atau bahkan pembedahan.

Walau bagaimanapun, jika sakit lutut tersebut adalah ringan, ada banyak pilihan yang anda boleh ambil untuk mengurangkan sakit tersebut.

Baca artikel ini sehingga akhir untuk mendapatkan petua hilangkan sakit lutut.

1. Gunakan teknik “
RICE”

Salah satu cara hilangkan sakit lutut ialah dengan menggunakan teknik
 RICE. RICE
adalah:

Rest
. Rehatkan lutut anda dan
hentikan pergerakan serta aktiviti buat sementara waktu.

Ice
. Letakkan ais pada lutut anda untuk mengurangkan radang dan bengkak.

Compression
. Balut lutut anda dengan pembalut. Langkah ini dapat mengurangkan bengkak dan sakit.

Elevation
. Angkat kaki ke atas untuk
mengurangkan aliran darah,
 seterusnya bengkak akan surut dengan lebih cepat.

2. S
enaman dan kurangkan berat badan

Untuk pesakit artritis, membiarkan lutut anda tidak bergerak mungkin bukan satu idea yang baik. Ia boleh membuatkan sendi menjadi lebih kaku dan susah untuk digerakkan.
Senaman berkala mungkin membantu.

Berat badan juga memberikan kesan terhadap lutut. Lebih tinggi berat badan, lebih banyak
 tekanan ke atas lutut.

3. Cara hilangkan sakit lutut: Pad panas dan sejuk

Pad panas membantu mengelakkan sendi anda dari menjadi kaku dan keras. Pad sejuk pula boleh mengurangkan sakit dan bengkak.

Cuba gunakan kedua-duanya berselang-seli tapi lebihkan pad sejuk pada 24 jam pertama selepas mengalami kecederaan pada lutut.

4. Cara hilangkan sakit lutut: Salap herba

Dalam satu kajian yang dimuatkan di dalam Pakistan Journal of Biological Science, pengkaji membuat kajian tentang salap yang dibuat daripada kayu manis, mastic gum, halia dan minyak bijan.

Kajian ini menemui bahawa salap tersebut adalah efektif sama seperti krim artritis yang mengandungi salicylate.

5. Cara hilangkan sakit lutut: Estrak halia

Halia memang terkenal dengan khasiatnya untuk banyak penyakit. Ia merupakan herba tradisional sejak turun temurun. Ia boleh didapatkan dalam bentuknya asal, serbuk atau di dalam teh.

Antara khasiatnya termasuk mengurangkan masalah perut, mual serta mengurangkan sakit dalam banyak keadaan. Kajian melibatkan pesakit artritis menemui bahawa halia membantu mengurangkan sakit jika digabungkan bersama ubat-ubatan.

6. Suplemen glukosamin dan kondroitin sulfat

Dua suplemen ini memang sudah sinonim dengan sakit sendi. Ia telah banyak dijual di pasaran. Kajian menunjukkan bahawa suplemen ini tidak memberikan kesan yang banyak ke atas sakit yang ringan atau sederhana. Walau bagaimanapun, ia menunjukkan kesan yang signifikan bagi mereka yang mengalami sakit teruk.

Sebelum anda menggunakan apa-apa rawatan di rumah, seeloknya untuk berbincang dengan doktor, terutamanya jika anda mengalami sakit yang teruk.

Sesetengah herba atau suplemen mungkin akan
bertindak balas dengan ubat yang anda ambil
. Jadi, penting untuk membiarkan doktor tahu tentang hal tersebut.

Selain itu, sakit lutut yang anda alami mungkin hanya salah satu daripada simptom kepada penyakit lain. Pemeriksaan doktor adalah penting untuk mencari punca yang sebenar.

Kini anda telah mengetahui enam cara atau petua hilangkan sakit lutut yang paling ampuh!